EP MUŠKARCI – NA DVA KORAKA OD ZLATA – ODBOJKA VOLLEYBALL\nEP MUŠKARCI – NA DVA KORAKA OD ZLATA\nMožda su se Bugari nadali na neće biti u „nizu“ selekcija koje su poklekle pred Srbijom na Evropskom prvenstvu, ali su se prevarili. Kvalitet je jednostavno presudio, kako timski, tako i pojedinačni, bolja igra, angažovanje, želja za pobedom koja donosi polufinale – sve to je bilo na strani reprezentacije koju je još jednom mirno i dajući tačne i korisne savete vodio Nikola Grbić. Posle ovog trijumfa, ostalo je još dva do konačnog cilja – zlatne medalje. Ali, shodno razmišljanjima svih, prvo na red dolaze Nemci koji su rival u subotnjem polufinalu, za sada od 17,30 časova uz mogućnost promene.\nUz par epizodnih uloga Gorana Škundrića, ceo teret četvrtfinala izneli su Marko Podraščanin, Srećko Lisinac, Nikola Jovović, Dražen Luburić, Uroš Kovačević, Nemanja Petrić i Nikola Rosić. Jednostavno, kada je trebalo da se da gas, oni su ga dali, u prvom setu na početku, pa su održavali prednost do kraja, ali i polovinom drugog kada su zaostatak pretvorili u prednost, kada je trebalo biti koncentrisan, oni su bili i to, a i kada nije smelo da se pogreši, oni to nisu radili, na kraju meča kada su spasli tri set lopte Bugara. Bilo je situacija kada su na neverovatan način osvajali poene koji su dodatno dotukli protivnika, a koji je na kraju priznao da je naleteo na boljeg. Ono što može još više da ohrabruje pred duele koji slede, jeste da se čini da u igri srpske selekcije ima još rezerve, pa tako nije nemoguće očekivati još bolja izdanja.\nStaistika Srbija Bugarska.pdf\nDa i u četvrtfinalu ne bude bez iznenađenja, pobrinuli su se Belgijanci koji su izbacili velikog favorita Italiju. I ne samo to, već „azuri“ nisu osvojili ni počasni set, a u drugom su ostali na 11 poena.\nRusija – Slovenija 3:0\nBelgija – Italija 3:0\nMemačka – Češka 3:1\nPrevious Post Previous Post EP MUŠKARCI – KOVAČ ODJAVIO DOMAĆINA, I FRANCUZI U AUTU\nSledeća objava Sledeća objava KONGRES CEV – EVROPSKA PRVENSTVA U ČETIRI DRŽAVE


Konkursima Sekretarijata za privredu i turizam 22 miliona za razvoj klastera, inkubatora i održanje starih zanata – Покрајински секретаријат за привреду и туризам\nSredstva u ukupnom iznosu od 12 miliona dinara, namenjena su podršci poslovnom udruživanju i umrežavanju, povećanju produktivnosti i konkurentnosti klastera, kroz realizaciju projekata od značaja za razvoj privrednih i turističkih potencijala Vojvodine, čime se potvrđuje svrha osnivanja istih i sam koncept poslovnog udruživanja. Na ovaj način, tekućim subvencijama utiče se na razvoj zajedničkog proizvoda, vrši udruživanje radi izvoza dalje saradnje, a razvijaju se informacione i komunikacione tehnologije, dok se kapitalnim subvencijama podstiče nabavka opreme za zajedničku upotrebu.\nZa klastere koji svoju delatnost obavljaju do tri godine, za projekte su namenjena sredstva u visini od najmanje 100.000 dinara do najviše pola miliona dinara bez PDV-a, a za nabavku opreme od 100.000 do milion dinara, tačnije do 80 odsto od ukupne vrednosti projekta. Za projekte klastera koji delatnost vrše duže od tri godine, opredeljena su sredstva u rasponu od 300.000 do 1,5 miliona dinara, odnosno do 70 odsto od ukupne vrednosti projekta.\nSektor za privredu Pokrajinskog sekretarijata za privredu i turizam podstiče jačanje kapaciteta poslovnih inkubatora iznosom od 5 miliona dinara, a istim iznosom podržava održivost procesa proizvodnje na način koji ne ugrožava tradicionalnu tehnologiju karakterističnu za stari i umetnički zanat radi povećanja konkurentnosti u ovoj značajnoj privrednoj oblasti.\nNavedeni konkursi su objavljeni na internet prezentaciji Sekretarijata, a otvoreni su do 16. oktobra 2017. godine.


Fauči: Nisam odobrio pojavljivanje u Trampovom spotu\nTanjug 12. oktobra 2020. 00:40\nVAŠINGTON – Vodeći američki epidemiolog Antonio Fauči izjavio je da se nije složio da se pojavi ni u jednom reklamnom spotu u okviru predizborne kampanje predsednika Donalda Trampa i da su njegove izjave izvučene iz konteksta, javlja Rojters.\nReklamni spot koji je objavljen prošle nedelje govori o Trampovim ličnim naporima da se oporavi od korona virusa, kao i naporima njegove administracije da odgovori na pandemiju. U spotu se koristi ranija Faučijeva izjava na način koji sugeriše da epidemiolog hvali američkog predsednika.\n„Ne mogu da zamislim da bi bilo ko mogao da učini više“, prikazano je kako Fauči govori u spotu.\nOva izjava je iz intervjua iz marta, u kojem je Fauči govorio o širim naporima da se odgovori na pandemiju, uključujući napore kriznog štaba Bele kuće.\nFauči je u saopštenju naveo da za skoro pet decenija javne službe nikada nije javno podržao nijednog političkog kandidata.\nOn je rekao da su komentari u spotu upotrebljeni bez njegove dozvole i da su izvučeni iz konteksta šire izjave o federalnim zvaničnicima iz oblasti javnog zdravlja koju je dao nekoliko meseci ranije.\nPortparol Trampovog izbornog štaba stao je u odbranu reklamnog spota i rekao da su Faučijeve reči „tačne i direktno iz Faučijevih usta“.\nKao što je Fauči nedavno svedočio pred Senatom, predsednik Tramp je virus shvatio ozbiljno još od samog početka pandemije, delovao brzo i spasio živote, rekao je on, braneći reklamni sport.\nFauči i Tramp se nisu uvek slagali oko toga na koji način upravljati pandemijom. Istraživanja javnog mnjenja pokazuju da većina glasača na odobrava način na koji je predsednik upravljao krizom izazvanom korona virusom.\nU SAD je korona virusom do sada zaraženo blizu osam miliona ljudi, a od posledica kovid-19 preminulo j skoro 220.000 pacijenata.


Uklanjanjem šina počela realizacija "Beograda na vodi" (video) - Gradjevinarstvo.rs\nRealizacija projekta "Beograd na vodi" počela je uklanjanjem koloseka u železničkoj stanici Beograd u blizini mosta Gazela, a radovi na prvoj fazi izmeštanja železničkih kapaciteta biće završeni u roku od šest do osam meseci.\nPočetku radova prisustvovali su generalni direktor "Železnica Srbije" Dragoljub Simonović i predsednik privremenog organa Beograda Siniša Mali koji je istakao da je to istorijski dan za Beograd i Srbiju.\nMnogobrojnim novinarima koji su prisustvovali početku radova, Mali je rekao da je projekat "Beograd na vodi" razvojna šansa za celu zemlju i srpsku građevinsku industiju, kao i da bi krajem godine trebalo da počnu radovi na izgradnji prva četiri objekta na prostoru Savskog amfiteatra. Mali je istakao da će projekat "Beograd na vodi" biti "domaći proizvod" na kojem će raditi domaća građevinska industrija, sa oko 20.000 radnika, kao i domaće arhitekte.\nOdgovarajaći na pitanja novinara, Mali je rekao da je već pripremljen ugovor o projektu "Beograd na vodi" koji će biti potpisan odmah nakon formiranja nove vlade, što će biti jedan od njenih prvih zadataka, kao i formiranje preduzeća "Beograd na vodi".\nOn je rekao da uklanjanje železničke imovine ne mora da čeka potpisivanje ugovora, jer je svakako predviđeno izmeštanje glavne železničke stanice Beograd zbog izgradnje nove u "Prokopu". Da bi projekat "Beograd na vodi" bio realizovan potrebno je završiti izgradnju nove železničke stanice u "Prokopu", izgraditi novu autobusku stanicu na Novom Beogradu, završit obilaznicu na potezu Bubanj Potok-Vinča-Pančevo.\nMali je rekao da bi do kraja godine trebalo da bude završena procedura u vezi sa projektnom dokumentacijom za izgradnju novog putničko-drumskog mosta preko Dunava kod Vinče i izrazio očekivanje da bi taj most mogao da bude izgrađen za četiri ili pet godina. On je kazao da je neophodno izmestiti i transport opasnog materijala iz centra grada.\nMali je najavio da će biti ubrzane sve procedure, projekti, eksproprijacija zemljišta i izdavanje dozvola kako bi se maksimalno ubrzala realizacija projekta "Beograda na vodi". Prema njegovim rečima, na toj lokaciji živi oko 250 porodica, uglavnom u nehigijenskim uslovima i tek će se razmatrati kako će biti rešeno njihovo raseljavanje.\nSimonović je kazao da se za skidanje koloseka koriste savremene mašine (Trek lejeri odnosno "pauci" za montažu i demontažu pruge) i da svaka mašina može dnevno da obradi 300 metara pruge. Skidanje starih koloseka je započeto pored mosta Gazela, preko puta zgrade "Bigza" i "Evrosalona". Simonović je kazao da će železnicama najveće probleme zadati uklanjanje Savskog koloseka, čija demontaža bi trebalo da počne za nekoliko meseci.\n"Železnice Srbije" će svoj deo posla koji se odnosi na projekat "Beograd na vodi" realizovati u tri faze, koje će koštati ukupno 307,5 miliona evra i trajaće pet godina.\nIzgradnja zgrada, drugih objekata ili njihovih delova Izgradnja železničkih pruga, puteva, ulica i drugih saobraćajnica Ostali građevinski radovi, uključujući i specijalizovane radove Mašine za specijalne radove


SEEbiz.eu / HR / Beogradska berza: Energoprojekt oborio BELEX15, odličan promet obveznica\nBeogradska berza: Energoprojekt Holding BELEX15 Aerodrom Nikola Tesla Naftna industrija Srbije BSE:ENHL BSE:AERO\nDatum objave: 02.08.2017. - 16:08:33\nUkupna realizacija u trgovanju iznosila je 2,7 milijardi RSD (22,1 milion EUR) dok je indeks BELEX15 oslabio 2,4% na 707,2 poena.\nKomercijalna banka (KMBN) je bila najprometnija sa realizacijom od 10,4 miliona RSD, a posle četiri dana uzastopnog rasta ove akcije su zabeležile pad od 1,5% na 1.870 RSD. Ova domaća banka je u prvih šest meseci zabeležila snažan rast profitabilnosti uprkos padu poslovanja iz osnovnog biznisa. Najveća domaća banka pod kontrolom države je u periodu januar-jun zabeležila pad dobiti po osnovu kamata od 5,9% na 6,4 milijarde RSD, dok je dobit po osnovu kamata i naknada porasla skoro 2% na 2,5 milijardi dinara. Akcije Messer Tehnogasa (TGAS) ojačale su 3,7% na 11.409 RSD uz trgovanje vredno 5 miliona RSD, dok je Alfa plam iz Vranja (ALFA) porasla 2,8% na 35.993 RSD uz promet od 3,1 milion RSD.\nBeogradski Aerodrom "Nikola Tesla" (AERO) je bio među prometnijim akcijama sa registrovanim prometom od 4,5 miliona RSD uz blagi pad cene na 1.324 RSD. U toku trgovačkog dana akcije Aerodroma kretale su se u rasponu od 1.308 – 1.350 RSD. Aerodrom je u julu zabeležio istorijski rekord na mesečnom nivou po broju putnika i povećanje od 6,9% u odnosu na isti mesec prošle godine a povećanja su zabeležena i u prometu robe i pošte, pa je tako prevezeno 1.623 tone robe i pošte, odnosno 50% više nego u julu 2016. Naftna industrija Srbije (NIIS) je zabeležila realizaciju od 2,5 miliona RSD uz pad cene od 0,4% na 693 RSD. Najveći pad cene od skoro 20% na 1.123 RSD zabeležio je Energoprojekt holding (ENHL) uz promet od 1,7 miliona RSD. U ponudi za preuzimanje akcija Energoprojekta koja je završena u ponedeljak, Napred razvoj sa povezanim licima je prikupio 1,8 miliona akcija odnosno 16,7% od ukupnog broja tako da sada poseduju ukupno 52% akcija ove kompanije.\nVeliki doprinos današnjem prometu dale su državne obveznice. Najprometnija je bila dinarska državna obveznica RSO16131, koja dospeva na naplatu 1. februara 2018. godine, a koja je zabeležila promet od skoro 2 milijarde RSD uz prinos od 3,66%.


PSŽ SPREMAN ZA LETNJU PIJACU: Stiže Ronaldo, Nejmar pod utpitnikom | Novosti.RS\nNejmar je želja Barselone, iz koje je i prešao u PSŽ u rekordnom trnasferu.\n"Veoma sam srećan, Bajern je odličan tim. Nadamo se sada da ćemo proći u finale. A, da li ću ostati u Parizu? PSŽ je ogroman klub, u polufinalu Lige šampiona smo i i dalje sanjamo", rekao je Nejmar novinarima.\nMojs Kean je takođe upitan da li će ostati u klubu i naredne sezone. On ove igra na pozajmici iz Juventusa.\n"Zaista ne znam. Uživam u ovom prelepom trenutku. Ne znam kakva mi je budućnost", kazao je Kean.\nFK PSŽ Kristijano Ronaldo Nejmar fudbalski transferi


Tag / Budžet Srbije / Vesti online\nBudžet Srbije je zbog poreskih krivičnih dela, među kojima je i utaja poreza, od 2013. do 2017. godine, oštećen za 55,4 milijardi dinara, odnosno 462,3 miliona evra, pokazuju podaci objavljeni...\nMinistar finansija Siniša Mali sastao se sa evropskim komesarom za budžet i ljudske resurse Ginterom Etingerom sa kojim je razgovarao o budućoj saradnji.\nRIK: U budžet vraćeno pola milijarde dinara\nU budžet Srbije vraćeno je 554 miliona dinara, novac koji je bio planiran, a nije potrošen za održavanje prošlogodišnjih predsedničkih izbora. To je saopšteno na sednici Republičke izborne...\nTS: Srbija nazadovala, ispred nas i Hrvatska i Albanija\nMeđunarodno istraživanje Indeks otvorenosti budžeta (Open budget index - OBI) stvrstalo je Srbiju na 62. mesto od 115 zemalja, saopštava Transparentnost Srbija.\nSkupština Srbije usvojila je u načelu Zakon o budžetu za 2018. godinu.\nRadulović o "porno tvitu": Država je ozbiljna stvar, ali..\nRazmatrano 918 amandmana na budžet, usvojen samo onaj Aleksandra Martinovića\nNastavlja se rasprava o budžetu\nPoslanici su nastavili načelnu raspravu o predloženom budžetu za 2018. godinu, a predstavljaće ga premijerka Ana Brnabić. U jučerašnjoj raspravi, stavove o predlogu budžeta izneli su...\nŠta donosi budžet Srbije za 2018: Narod buši novu rupu\nNarednu, 2018. godinu, prema Predlogu budžeta Srbije obeležiće dodatno stezanje kaiša osiromašenih građana, dok je Vlada Srbije bila izdašna prema sebi kao Deda Mraz.


Stojkovići dominantni u svojoj šumi | Sportski auto i karting savez Srbije\nStojkovići dominantni u svojoj šumi\nPretposlednja brdska trka sezone uspešno je odrađena u Vrnjačkoj banji, tačnije na putu ka vrhu planine Goč, na strazi koja je aktivirana posle nekoliko godina pauze. S obzirom da je ova trka mogla da odluči mnogo toga što se tiče šampionskih titula, ne čudi što je zaista veliki broj publike zauzeo svoja mesta oko staze, kako bi ispratila po dva „penjanja“ ukupno 32 takmičara u dve nedeljne vožnje.\nZa razliku od prethodnih trka ove godine, startna lista za nedelju predviđala je da takmičari startuju po klasama, od najmanje ka najvećoj. U toj najmanjoj klasi „mali N“, Marko Marić je na Goč stigao u nameri da osvoji titulu. Na kraju osvajanjem drugog mesta to i čini, ali razloga za slavlje ima i David Stojković, momak iz Vrnjačke banje, koji u dve vožnje beleži najbolje vreme. Posle uspeha na nedavnoj kružnoj trci u Kraljevi, mlađi izdanak trkačke porodice Stojković, bratanac već poznatog Dragana Verbe Stojkovića, je pokazao da se dobro snalazi i na brdu, zasluženo nastavivši žetvu trofeja u finišu sezone. Iako je treći na cilju, mladi Bojan Jovanović takoiđe može biti zadovoljan pošto mu trku pre kraja definitivino pripada titula najboljeg juniora na brdskim stazama.\nPitanje šampiona rešeno je i u onim jačim „jugićima“, u klasi „hibrid“. Momak „iz komšiluka“, Kraljevčanin Jovan Lazarević, bio je ubedljiv u obe nedeljne vožnje, pa šampionske lovorike sasvim zasluženo idu u njegove ruke. Predrag Lambaša dao je sve od sebe, pokušao sve što ume i zna, ali njegova sprava ove godine definitivno nije stvorena za najviše domete. Dragoljub Arsić je poslednjim stepenikom podijuma osigurao i bronzu za 2017. godinu, a bez pehara na trci ostali su sin i otac Jovanović, Petar i veteran Zvezdan.\nSamo dvojica vozača našli su se u klasi 1.400 N, ali su Danijel Panić i Luka Kotorčević imali vrlo interesantnu trku i izdanje za publiku u „pežoima 106“. Na kraju je Panić prilićno ubedljivo slavio, pa će odluka o šampionu biti doneta na završnoj trci sezone.\nOčekivani pokušaj napada na šampionsku titulu Dejana Ilića u pozajmljenom „renou klio R3“ reli prvaka Vladice Rabrenovića je na žalost svih izostao! U nedostatku adekvatnih guma za trku, popularni Dženings je ipak seo u svog dobro poznatog „juga 1.4“ E1 specifikacije i bez problema slavio u klasi gde je i pre ove trke potvrdio titulu. Zato je iskusnom kragujevačkom asu bilo bitno da što dalje „dogura“ u generalnom plasmanu i eventualno nadmaši Aleksu Radojkovića, koji je imao 22 boda prednosti. Na njegovu i žalost brojnih njegovih navijača, Ilić završava na poziciji tri ukupno, tik iza Radojkovića, iako mladi Beograđanin ima dalko jači „ford fokus“ E1 specifikacije. To drugo mesto bilo je dovoljno Aleksi Radojkoviću da definitivno objedini titule najboljeg i u klasi, i u generalnom plasmanu u Šampionatu Srbije!\nU senci ovog okršaja za konačni trijumf sezone, ostala je odlična partija još jednog domaćina, upravo starijeg Stojkovića, Dragana. Popularni Verba je u svojoj „alfi 147 SP“ ubedljivo pobedio u generalnom plasmanu, što nije imalo uticaja na rasplet borbe Radojkovića i Ilića, ali je zato uticalo na sjajno raspoloženje mahom domaće publikekraj staze, koja je velikom većinom navijala za svog sugrađanina. Tako su Stojkovići, David i Dragan, obeležili početak i kraj jednog sjajnog trkačkog dana.\nPoslednja trka sezone, koja neće odlučivati mnogo toga, vozi se 14. i 15. oktobra na Avali.\n„Fiće“ podbacile u završnici\nSamo četvorica vozača našli su se u dve klase Kupa Srbije I i II, što je šprilično razočaravajuće kada su popularne „fiće“ u pitanju. Jedini takmičar u jačoj klasi, u Kupu II, Nikola Ekmeščić bio je u dve vožnje ubedljivo najbrži. U Kupu I Marko Pavlović je ubedljivo bolji od Bojana Filipovića, pa će poslednja trka na Avali odlučivati o pobedniku u klasi Kup I.


Transport robe Amerika - AKOT ALL KIND OF TRANSPORT\nTransport robe Amerika (za i iz Amerike) je veoma tražena usluga ka dalekim destinacijama koju AKOT može da ponudi svojim klijentima. Razlog toga je što je Amerika bila i ostala jedna od najtraženijih destinacija za emigraciju. Amerika je takođe i veoma atraktivna zemlja kako za različit izvoz robe tako i za uvoz određene robe u Srbiju. Sjedinjene Američke Države jedno su od najvećih i najbogatijih potrošačkih društava, koje pruža odlične šanse za prodaju širokog spektra proizvoda i usluga.\nSrbija pored 122 zemlje, može u SAD da izvozi bez carina ili sa minimalnom carinom određenu robu. Bescarinski izvoz odnosi se na više od 4.900 proizvoda, od kojih je najveći broj industrijskih i poljoprivrednih proizvoda. Takođe, roba mora da zadovolji i kriterijum porekla – najmanje 35% vrednosti robe mora da bude proizvedeno u Srbiji, kao i da bude direktno isporučena iz Srbije.\nKada je transport robe Amerika u pitanju AKOT može da ponudi prevoz robe avionom ili kontejnerom. Ako imate hitan paket ili vrednu pošiljku, malu zbirnu pošiljku (LCL) ili pun kontejner (FCL) AKOT Vam može obezbediti najbolje moguće rešenje uz minimalne troškove.\nTransport robe Amerika brodom (kontejnerima)\nNudimo vam prevoz svim vrstama kontejnera, uključujući i kontejnere sa kontrolisanom temperaturom (Frigo kontejnere ), kao i kontejnere sa otvorenim krovom. Ukoliko vaša pošiljka nije hitna, slanje robe za ili iz Amerike brodom je uvek najekonomičnije rešenje – posebno za velike i teške pošiljke. Naravno, puni kontejnerski utovari (FCL) su najpovoljnija rešenja, međutim ukoliko imate manje robe i treba vam LCL (zbirni) servis jednako smo ekonomični. Bez obzira da li imate malu kutiju ili paletu mi ćemo obezbediti zbirno rešenje kako u uvozu tako i u izvozu za Ameriku.\nAvio transport za i iz Amerike\nUkoliko imate hitne pošiljke za ili iz Amerike rešenje je naš servis avionskog transporta. U izvozu za Ameriku robu šaljemo preko aerodroma Nikola Tesla u Beogradu. Robu prilikom uvoza u Beogradu dočekuju naši specijalisti na aerodromu Nikola Tesla gde se roba carini i nakon carinjenja dostavlja na vašu adresu.\nZa sve vaše upite i zahteve, stručni tim AKOT – All kind of transport, vam stoji na raspolaganju tokom cele godine, u bilo koje doba dana.


Država finansira zapošljavanje Roma - Klix.ba\nDržava finansira zapošljavanje Roma\n17.7.2009. u 16:42\nMinistar za ljudska prava i izbjeglice BiH Safet Halilović, direktor Federalnog zavoda za zapošljavanje Miralem Šarić, direktor Zavoda za zapošljavanje Republike Srpske Boško Tomić i direktor Zavoda za zapošljavanje Distrikta Brčko Mladenko Nenadić su danas u Sarajevu potpisali Memorandum o razumijevanju za implementaciju Akcionog plana BiH za rješavanje problema Roma u oblasti zapošljavanja za 2009. godinu.\nTim memorandumom je za rješavanje problema Roma u ovoj oblasti predviđeno 702.000 KM.\nOva sredstva bit će dodjeljena entitetskim zavodima, kao i Zavodu za zapošljavanje Distrikta Brčko, koji su dužni da izrade projekte zapošljavanja Roma u BiH.\nMinistar Halilović je istakao da su prvi put u ovogodišnjem budžetu, na prijedlog Ministarstva za ljudska prava i izbjeglice, osigurana tri miliona KM za rješavanje problema Roma u oblastima zapošljavanja, zdravstvene zaštite i stambenog zbrinjavanja. Ovo je i jedan od načina borbe protiv siromaštva romske populacije, kao i njihovog isključivanja i diskriminacije.\nŠarić je ukazao na činjenicu da su pripadnici romske populacije već uključeni u određene projekte zapošljavanja Zavoda, te da ova ustanova, potpisivanjem Memoranduma, želi da da dodatni doprinos rješavanju problema ove populacije.\nOn je, također, istakao da će pripadnici romske populacije aktivno učestvovati u kreiranju programa zapošljavanja Zavoda, saopćeno je iz Federalnog zavoda za zapošljavanje.\nU Teheranu uhapšena advokatkinja Shadi Sadr\n17.07.2009. u 16:46\n17.07.2009. u 16:35\nLe Borgn ili Mijatović: Danas drugi krug izbora komesara za ljudska prava Vijeća Evrope


1.100 milijardi dolara za finansiranje vlade SAD - Bizlife.rs\n09:27 Nju Džerzi, 06/05/2017\nAmerički predsednik Donald Tramp potpisao je svoj prvi značajan zakon, kojim će se obezbediti 1.100 milijardi dolara za finansiranje vlade do septembra.\nPredlog zakona je ove nedelje prošao oba doma Kongresa, a Tramp ga je potpisao iza zatvorenih vrata u svojoj kući u Nju Džersiju. Rok za potpisivanje istekao je u ponoć i da ga predsednik nije potpisao, neke vladine službe bi morale biti privremeno ugašene.\nPredloženi tekst zakona je plod dugih pregovora republikanske većine i opozicionih demokrata. Opozicione demokrate su ocenile da su pobedili time što su sprečili da se u budžet uključi više Trampovih prioriteta, kao što je početak izgradnje zida na granici s Meksikom.\nBela kuća je negirala bilo kakav poraz i navela da su izdaci za vojsku znatno povećani u odnosu na prošlu godinu i da se tim tekstom deblokiraju novi krediti za jačanje ili obnovu granične infrastrukture.\nbudžet sad tramp vlada\nMinistarstvo kulture podelilo sredstva: Kustendorf dobio više novca od FEST-a\nDubai gradi još dva veštačka ostrva do 2020.\nTreći dan protesta u Srbiji (FOTO, VIDEO)


Sportske vesti – Guardiola preuzima Manchester City - Meridianbet Vesti\nSportske vesti dana Author:\tgrujanac - 01/02/2016\nDanašnje sportske vesti počinjemo potvrdom da Pep Guardiola preuzima Manchester City ovog leta. Guardiola je potpisao trogodišnji ugovor vredan oko 20 miliona evra po sezoni po kom će preuzeti klub iz Mančestera u julu, objavljeno je danas. Katalonski stručnjak će napustiti Bayern Munich nakon tri sezone u Nemačkoj kako bi zamenio Manuela Pellegrinija koji će rad u Cityju završiti 30. juna. Guardiola je osvojio 14 titula sa Barcelonom za svoje četiri godine provedene na klupi Blaugrane a trenutno predvodi Bayern na putu ka trećoj uzastopnoj tituli Bundeslige. Odbio je da produži ugovor sa bavarskom ekipom u decembru navodeći svoju želju da radi u engleskoj Premijer ligi.\nS obzirom da se danas završava zimski prelazni rok širom Evrope vesti o transferima nam stižu iz minuta u minut. Slede neki od najzanimljivijih transfera obavljenih danas – Everton je angažovao napadača Oumara Niassea iz moskovske Lokomotive za 18 miliona evra; Mathieu Debuchy je iz Arsenala prešao u Bordeaux na šestomesečnu pozajmicu; Denisa Cherysheva je dovela Valencia iz Real Madrida takođe na šest meseci; Roma je ugovorila prelazak Diega Perottija iz Genoe na pozajmicu vrednu 2 milion evra uz još 8 miliona na leto za trajni ugovor; Bayern Munich je doveo Serdara Tascija iz moskovskog Spartaka na pozajmicu od 2.5 miliona evra uz mogućnost otkupa ugovora za 10 miliona na kraju sezone; Lille je angažovao napadača Swansea i reprezentativca Portugala, Edera na petomesečnu pozajmicu; Sampdoria je kupila veterana Fabia Quagliarellu iz Torina; Josip Drmić je prešao na pozajmicu u Hamburger SV iz Borussije Monchengladbach dok je Newcastle United angažovao napadača Rome Seydou Doumbiu takođe na pozajmicu. Najveći transfer dana je obavio Stoke City koji je kupio napadača Porta Giannelli Imbulu za 25 miliona evra dok je Zenit Saint Petersburg angažovao dva reprezentativca Rusije Yurija Zhirkova i Aleksandra Kokorina.\nŠto se vesti iz naša dva najbolja kluba, fudbaler Partizana Nikola Ninković preći će italijansku Genou ali će do kraja sezone biti pozajmljen ekipi Chievo iz Verone. S druge strane, lider Super lige Crvena zvezda predstavila je novog štopera – u pitanju je Brazilac Edson Silva koji je stigao iz ekipe Sao Paulo.\nDeportivo La Coruna i Rayo Vallecano su odigrali nerešenih 2-2 u poslednjem meču 22. kola španske Primere.\nKošarkaški klub Crvena zvezda je savladala MZT Skoplje u hali Pionir sa 92:79 u poslednjoj utakmici 22. kola ABA lige. Zvezda se sa 16 pobeda izjednačila sa Cedevitom na drugom mestu ali Zagrepčani imaju bolji skor zbog dve pobede u međusobnim duelima.\nATP Tur se vraća u Evropu nakon što je kompletiran prvi Grand Slam sezone u Melburnu. Prvi nosilac Richard Gasquet će braniti titulu u Monpeljeu gde je danas počela prva runda u kojoj je Marcos Baghdatis savladao Lukas Lacka sa 7-5, 7-5. U ostalim mečevima, Taro Daniel je pobedio Denisa Istomina sa 6-2, 6-2, dok je Alexander Zverev eliminisao Lucu Vannija sa 6-7, 6-4, 7-5.\nKvoterbek Seattle Seahawksa Russell Wilson je imao tri touchdown pasa za Team Irvin u pobedi od 49-27 nad Team Rice prošle noći u NFL Pro Bowl utakmici čime je zaslužio nagradu za ofanzivnog MVP igrača na Aloha stadionu na Havajima. Njegov saigrač iz Seahawksa, Michael Bennett je proglašen za defanzivnog MVP igrača utakmice nakon što je upisao jedan sack i jedan blokiran pas.\nTags:Doumbia, Edson Silva, Everton, Guardiola, Manchester City, MVP, NFL, Niasse, Nikola Ninković, Pep Guardiola, Perotti, Primera, Pro Bowl, sportske vesti, Tasci, zimski prelazni rok\nKuman kao penicilin za Vengera


Fudbal Archives - Stranica 642 od 643 - Sportske novosti\nNaslovna Fudbal Stranica 642\nUkoliko dogovor postoji, mogla bi da prođe kvota 10!\n3 za 3 Sirijus - 24 marta, 2017\nChelmsford i Gosport ukrstiće koplja sutra od 16 časova po našem vremenu u okviru engleske lige po imenu "Vanarama National League South". Bodovno stanje je takvo da se domaća ekipa nalazi na poziciji koja ih vodi u plej-of za...\nDa li će se potencijalna saradnja nastaviti i nakon ove utakmice?\n3 za 3 DusanFutog - 23 marta, 2017\nU petak, 24. marta, od 20 časova i 30 minuta očekuje nas utakmica 1. kola play-out doigravanja u okviru belgijske Proximus League u kojoj će se sastati Leuven i Tubize. Leuven je tokom regularnog dela sezone zauzeo predposlednju, 7. poziciju...\nDa li postoji saradnja u drugoj ligi Australije?\nU petak, 24. marta, od 10 časova i 30 minuta očekuje nas utakmica 6. kola australijske NPL Victoria u kojoj će se sastati Oakleigh i South Melbourne. Oakleigh se trenutno nalazi na 11. poziciji (od 14 mesta) sa samo 4...\n3 za 3 DusanFutog - 20 marta, 2017\nU utorak, 21. marta, od 10 časova očekuje nas utakmica 4. kola australijske NPL Queensland u kojoj će se sastati Olympic FC i Moreton Bay Utd. Olympic FC se trenutno nalazi na 1. poziciji sa svih 9 bodova iz 3...\nDa li znamo na koju stranu odlaze ova 3 boda?\nU utorak, 21. marta, od 20 časova i 45 minuta očekuje nas utakmica 27. kola škotske League One u kojoj će se sastati Brechin i Alloa. Brechin se trenutno nalazi na 4. poziciji sa 42 boda iz 28 utakmica, a...\nHoće li B tim Benfike danas biti poražen?\nPenafiel i Benfica B sastaće se danas od 12:15 po našem vremenu u okviru 33. kola druge lige Portugala, a susret koji je pred nama ima svog pobednika unapred. Naime, iako bodovi domaćoj ekipi u ovom trenutku nisu od...\n3 za 3 DusanFutog - 19 marta, 2017\nDanas, tačno u podne, očekuje nas utakmica 19. kola ruske PFL (3. lige) - zona jug u kojoj će se sastati Spartak Vladikavkaz i Afips. Spartak Vladikavkaz se trenutno nalazi na 10. poziciji sa 21 bodom iz 18 utakmica, a...\nNotts County bi danas morao da dođe do tri boda!\nNotts County i Barnet odigraće ligašku utakmicu danas od 16 časova po našem vremenu, a u pitanju je četvrta liga Engleske poznatija kao Liga 2. Domaćini se trenutno nalaze na 21. poziciji sa 40 osvojenih bodova, dok je dvadesettrećeplasirani...\nDa li je reč o saradnji ili samo o prednošću domaćeg terena?\n3 za 3 DusanFutog - 18 marta, 2017\nU nedelju, 19. marta, od 11 časova i 30 minuta očekuje nas utakmica 10. kola vijetnamske V-League u kojoj će se sastati T&T Ha Noi i Thanh Hoa. T&T Ha Noi se trenutno nalazi na 6. poziciji sa 13 bodova...\nNova ,,sigurna” pobeda domaćina u duelima turskih ekipa!\n3 za 3 Milos - 18 marta, 2017\nOd 11 časova u nedelju, igra se utakmica Turske 2 lige, a sastaju se ekipe Elazigspora i Adana Demiri, meč se igra u sklopu 25.kola prvenstva. Ovaj meč nam je zapao za oko jer se u poslednje vreme utakmice ovih...\nAko je verovati statistici, danas bi gosti mogli da slave!\nNancy i Lorient ukrstiće koplja večeras od 20 časova po našem vremenu u okviru 30. kola prve lige Francuske, a susret koji je pred nama je od velikog značaja za obe ekipe, s obzirom na to da se obe...\nOčekuje li nas novi remi kod nemačkih niželigaša?\nAmberg i Grossbardorf sastaće se danas od 16 časova po našem vremenu u okviru 25. kola nemačke lige po imenu "Oberliga Bayern Nord", a ukoliko postoji neki vid saradnje, danas bismo možda mogli da vidimo remi na ovom susretu....\n1...641642643Stranica 642 od ukupno 643


Posjeta ambasadorke SAD Ostrosu\nBy BSCBAR, 03.04.2017 13:14\nAmbasadorka SAD g-đa Margaret En Uehara 29. marta posjetila je udruženje žena NVO „Kranjanija“ iz Ostrosa. Ovo udruženje okuplja žene iz ruralnih sredina Krajine koje žele da unaprijede svoj kraj i očuvaju tradicionalne vještine i kulturno nasljeđe ove oblasti.\nNVO „Kranjanija“ osnovana je kroz projekat „Osnažene žene – bogatije društvo“ koji je sproveo Biznis Start Centar Bar uz podršku Američke ambasade. Osnivanje udruženja kao i otvaranje kancelarije za žene pomognuto je zajedničkim doprinosom Američke ambasade, Opštine Bar i Kancelarije za rodnu ravnopravnost, Ministarstva za ljudska i manjinska prava.\nPrilikom posjete ambasadorka SAD-a upoznala se sa tradicjom kraja, problemima sa kojima se susrijeću žene u ovoj udaljenoj ruralnoj sredini ali i sa planovima za razvoj samog udruženja i čitavog kraja. NVO „Kranjanija“ koja je poznata i po izradi ručno rađenih tradicionalnih proizvoda i suvenira izrađenih korištenjem starih tehnika rada (tkanje, heklanje i pletenje) u kombinaciji sa novim dizajnom planira da u narednom periodu znatno usmjeri svoj rad u otvaranje socijalnog preduzeća koje bi upošljavalo žene iz lokalnog kraja.\nPredsjednica udruženja g-đa Senada Ramušević pozdravila je prisutne uz riječi zahvalnosti za pruženu podršku: „Naš cilj je da idemo dalje i da ne odustajemo i zahvalne smo svima što sad mi imamo našu kancelariju, punu sa radnom opremom , gdje se sastajemo, radimo i družimo se u slobodno vrijeme“.


Povećan broj nezaposlenih u Srebreniku, ovo su razlozi… // Budi Ponosan "Made in BiH"\nHome / Vijesti / Povećan broj nezaposlenih u Srebreniku, ovo su razlozi…\nPovećan broj nezaposlenih u Srebreniku, ovo su razlozi…\nA Aničić Vijesti Komentari isključeni za Povećan broj nezaposlenih u Srebreniku, ovo su razlozi… 195 Pregledi\nPrema podacima Biroa za zapošljavanje opštine Srebrenik, tokom prošlog mjeseca povećan je broj nezaposlenih. Posljednjeg dana decembra na evidenciji ove ustanove bilo je 7.798 osoba, što je za 38 više u odnosu na prethodni mjesec, prenosi balkanxp.com.\nPrema riječima Sanele Husejnović, šefice Biroa, do povećanja ukupnog broja nezaposlenih došlo je zbog prijavljivanja većeg broja sezonaca iz građevinskog sektora koji su u zimskim mjesecima bez posla. Također, Husejnović ističe da je povećan priliv broja nezaposlenih i zbog ostvarivanja povlastica zdravstvenog osiguranja.\n“Prema odluci Zavoda zdravstvenog osiguranja TK, od ove godine su od plaćanja godišnje premije zdravstvenog osiguranja u iznosu od 20 KM oslobođene i nezaposlene osobe. Tako da se s ciljem ostvarivanja ove povlastice na Biro prijavljuju i osobe koje nikada do sada nisu bile na evidenciji ove ustanove”, kazala je Husejnović.\nThe post Povećan broj nezaposlenih u Srebreniku, ovo su razlozi… appeared first on Kameleon M&M.\nPrethodni 25 godina kompanije BINGO Tuzla: Reotvorenje prve poslovnice na Brčanskoj Malti\nSlijedeći Danas reotvaranje prve Bingo poslovnice: Svi ste dobrodošli!


KORUPCIJA NOVI BEOGRAD: Srbiji prete sankcije Energetske zajednice zbog Srbijagasa\nSrbiji prete sankcije Energetske zajednice zbog Srbijagasa\nSrbija bi zbog nerešenih pitanja u energetici, pre svega kašnjenja u razdvajanju delatnosti u Srbijagasu, mogla da se suoči sa sankcijama Energetske zajednice i teškoćama u pregovorima o članstvu u EU, rekao je direktor Sekretarijata Energetske zajednice Janez Kopač.\nKopač je na konferenciji za novinare u Beogradu rekao da je danas razgovarao sa predstavnicima Ministarstva energetike o otvorenim pitanjima u primeni obaveza iz članstva Srbije u Energetskoj zajednici i da su se izdvojila četiri sporna pitanja.\n“To su pitanja koja spečavaju otvaranje pregovaračkog poglavlja o energetici. Dok se ta pitanja ne reše, verovatno neće biti vidljivog napretka u otvaranju poglavlja o energetici”, rekao je on.\nOn je naglasio da nije dovršen proces razdvajanje delatnosti u Srbijagasu, odnosno razdvajanje operativnog prenosnog sistema i komercijalne delatnosti.\n“Ministarstvo nam je ponovo obećalo da će se to dogoditi do 1. jula ove godine”, rekao je Kopač i dodao da će u suprotnom Sekretarijat proslediti to pitanje Ministarskom savetu Energetske zajednici kako bi odlučio o uvođenju sankcija Srbiji.\nPrema njegovim rečima, sankcije Energetske zajednice mogu biti formalne poput zabrane glasanja na sastancima i uskraćivanja finansijske naknade za troškove učešća na sastancima te organizacije, što je suma od 30.000 do 40.000 evra godišnje.\nOzbiljnije sankcije predviđaju ukraćivanje evropskih sredstava za energetiku iz pretpristupne pomoći IPA, što bi moglo da se odrazi i na sredstva planirana za gasnu interkonekciju između Srbije i Bugarske, upozorio je on.\nDrugo otvoreno pitanje odnosi se na članstvo Elektromreže Srbije (EMS) u Birou za dodelu koordinisanih preograničnih kapaciteta u Podgorici, a za EMS je sporna tarifa od 40.000 evra koja mora da plati.\nTreće otvoreno pitanje se odnosi na saradnju EMS-a i kosovskog operatera prenosa na Kosovu KOSTT koja predviđa osnivanje nove firme za snabdevanje, što do sada nije učinjeno.\n“I u tom slučaju će verovatno doći do neke odluke Ministarskog saveta Energetske zajednice”, rekao je on i dodao da danas nisu donošeni nikakvi zaključci i da će se pokušati doći do dogovora, a da je Energetska zajednica stavila do znanja da može ponovo pokrenuti prekršajni postupak protiv Srbije.\nSrbija takođe još nije ispunila evropsku Direktivu o sumporu u gorovima i želi da je odloži do kraja 2019. godine, rekao je Kopać i dodao da je to neprihvatljivo za Energetsku zajednicu i da će se ići na neko kompromisno rešenje.\nŠef sektora za gas Energetske zajednice Predrag Grujučić je na konferenciji za novinare rekao da razdvajanje delatnosti u EPS-u ide dobrim tokom.\nОбјавио Korupcija Novi Beograd у 16:17


Đurović: Crna Gora će se prema Otvorenom Balkanu opredijeliti u skladu sa evropskom agendom\nPREDSJEDNICA SKUPŠTINE SA ALBANSKIM AMBASADOROM\nPredsjednica Skupštine Danijela Đurović sastala se danas sa Ridijem Kurtezijem, ambasadorom Albanije u Crnoj Gori. Đurović je istakla da će se Crna Gora, kada je u pitanju inicijativa Otvoreni Balkan, opredjeljivati u skladu sa svojom evropskom agendom i obavezama koje je preuzela u vezi sa tim, te da su sve “druge inicijative dobrodošle ako dodatno pospješuju ostvarenje ovog cilja”.\nPodnaslov: PREDSJEDNICA SKUPŠTINE SA ALBANSKIM AMBASADOROM\nTizer: Predsjednica Skupštine Danijela Đurović sastala se danas sa Ridijem Kurtezijem, ambasadorom Albanije u Crnoj Gori. Đurović je istakla da će se Crna Gora, kada je u pitanju inicijativa Otvoreni Balkan, opredjeljivati u skladu sa svojom evropskom agendom i obavezama koje je preuzela u vezi sa tim, te da su sve “druge inicijative dobrodošle ako dodatno pospješuju ostvarenje ovog cilja”.\n15.06.2022 - 18:00 | .\n“Konstatujući da odnosi dvije države počivaju na principima prijateljstva i saradnje, ojačanim partnerstvom u NATO savezu, zajedničkim ciljevima na regionalnoj ravni i evropskoj perspektivi, Đurović je izrazila očekivanje da će u narednom periodu partnerstvo dvije države biti dalje unapređivano”, saopšteno je iz Skupštine.\nOna je, kako se navodi, ukazujući na važnost parlamentarne saradnje, primarno na nivou regiona, istakla “značaj uspostavljanja još dinamičnije komunikacije na nivou parlamenata, kako među šeficama najviših predstavničkih domova, tako i kroz razmjenu iskustava u ravni radnih tijela i parlamentarnih grupa prijateljstva”.\n“U tom kontekstu, Đurović je zahvalila na čestitakama koje joj je povodom izbora za predsjednicu Skupštine Crne Gore uputila predsjednica albanskog parlamenta, a sagovornici su izrazili uvjerenje da će u najskorijem periodu biti dogovoren susret predsjednica parlamenata dvije zemlje. Govoreći o važnosti evropske perspektive zemalja Zapadnog Balkana, Đurović je naglasila da punopravno članstvo u Evropskoj uniji ostaje strateški cilj Crne Gore i opredjeljenje koje nema alternativu”, naglasili su iz Skupštine.\nĐurović je izrazila nadu i da će rješavanje nekih od otvorenih pitanja u regionu otvoriti prostor da, kako se navodi, “Albanija u najskorije vrijeme dobije datum za otpočinjanje pregovora, a u vezi sa čim je Crna Gora, kao prijatelj i susjed, država koja podržava evropske aspiracije regiona i koja je najdalje odmakla u procesu pregovora, spremna da pruži ekspertsku, tehničku i svaku drugu vrstu pomoći”.\n“Govoreći o globalnim društveno-političkim dešavanjima, te akcentujući ozbiljnost i opseg krize sa kojom se Ukrajina suočava, Đurović je istakla da najnovija dešavanja iznova aktuelizuju temu Zapadnog Balkana kao „srca Evrope”, što ukazuje na potrebu da prostor Evrope bude istinski objedinjen. Đurović je istakla da će se Crna Gora, kada je u pitanju inicijativa Otvoreni Balkan, opredjeljivati u skladu sa svojom evropskom agendom i obavezama koje je preuzela u vezi sa tim, te da su sve druge inicijative dobrodošle ako dodatno pospješuju ostvarenje ovog cilja”, naglasili su iz Skupštine.\nAmabasador Albanije u Crnoj Gori Ridi Kurtezi je izrazio uvjerenje da će parlamentarna saradnja dvije zemlje u narednom periodu biti dodatno intenzivirana i obogaćena.\n“On je istakao očekivanje da će zajedničkim zalaganjem biti dodatno ojačani i ekonomski odnosi dvije države kako bi njihov kvalitet korespondirao sa političkim vezama i sugerisao da bi u dijelu saradnje u oblasti turizma trebalo raditi na objedinjavanju turističke ponude, te kreiranju zajedničkog nastupa na udaljenim turističkim tržištima”, dodaje se.\nSagovornici su se saglasili da su manjinske zajednice jedna od značajnijih spona dvije zemlje, dok je Đurović naglasila da se Crna Gora sa pažnjom odnosi prema svim manjinskim zajednicama, uz punu afirmaciju nacionalne politike prema manjinama.\n“Apostrofirana je inkluzivnost aktuelne crnogorske Vlade, te je poručeno da je za unapređenje odnosa dvije zemlje i rješavanje pitanja od zajedničkog interesa izuzetno važno dalje jačati saradnju među vladama. Tokom sastanka je zaključeno da postoji potpuna otvorenost da se nastavi međudržavni dijalog, te da treba dalje jačati partenerstvo u cilju postizanja zajedničkih interesa i ciljeva”, zaključili su iz Skupštine.\nTagovi: Skupština Crne Gore, Danijela Đurović, ridi kurtezi, albanska ambasada


Srbija diskretno napreduje ka EU - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Srbija diskretno napreduje ka EU\n* Od ukupno 27 aktivnosti koje su predviđene akcionim planom, Srbija je njih 12 u potpunosti realizovala, 10 aktivnosti je ostalo crveno, dok se njih pet vodi kao delimično realizovano\nOd ukupno 27 aktivnosti koje su predviđene akcionim planom, Srbija je njih 12 u potpunosti realizovala. S druge strane, 10 aktivnosti je ostalo crveno, dok se njih pet vodi kao delimično realizovano.\nTo je gotovo preslikan rezultat iz prvog ovogodišnjeg izveštaja koji je obrađivao period od januara do aprila. Jedina aktivnost koja je u međuvremenu iz crvene prebačena u zelenu kolonu je ona koja se odnosi na primenu mera za unapređenje položaja službe za otkrivanje ratnih zločina pri MUP-u. Pored toga, dve aktivnosti koje su u prvom ovogodišnjem izveštaju označene kao nerealizovane u drugom tromesečju vode se kao delimično realizovane. Taj pomak je ostvaren time što je dobijena saglasnost da se izmeni Pravilnik o sistematizaciji radnih mesta u Jedinici za zaštitu učesnika krivičnih postupaka. I iako je raspisan interni konkurs za prijem stručnjaka za psihologiju i IT, ovo polje će ostati žuto do njihovog prijema u Jedinicu za zaštitu. Polovičan uspeh ostvaren je i u aktivnosti koja zahteva održavanje okruglih stolova i predavanja za zaposlene u MUP-u koji se bave istraživanjem ratnih zločina na temu “Osnovi komunikacije sa medijima”.\nIzuzev toga, status svih ostalih aktivnosti je ostao nepromenjen. One koje su označene crvenom bojom su ostale crvene i u ovom tromesečju. Od neispunjenih aktivnost, među najupadljivijim je da i dalje nemamo nacrt Tužilačke strategije za istragu i gonjenje ratnih zločina. Ovaj dokument bi trebalo da konkretizuje aktivnosti Tužilaštva za ratne zločine i odredi prioritetne slučajeve koji bi trebalo da budu procesuirani. Međutim, kako je izborom tužiteljke za ratne zločine Snežane Stanojković u međuvremenu otklonjena glavna prepreka za izradu ovog dokumenta, za očekivati je da u nekom od narednih izveštaja ova aktivnost pozeleni.\nTo se sasvim izvesno neće desiti sa aktivnošću koja predviđa postepeno kadrovsko jačanje Tužilaštva za ratne zločine. Kako je zakonitost Pravilnika Državnog veća tužilaca o kriterijumima za rangiranje kandidata dovedena u pitanje, a i izrečena mera zabrane njegove primene, jasno je da u skorije vreme u ovom, ali ni u drugim tužilaštvima neće biti prijema novih ljudi.\nJoš jedna aktivnost sa kojom se kasni jeste i priprema izveštaja Tužilaštva za ratne zločine, koji će javnosti predočiti šta je sve urađeno u pogledu svih krivičnih optužbi od 2005. godine. Ideja ovog izveštaja je da se uključivanjem javnosti ispita da li su sve optužbe za ratne zločine adekvatno istražene. Kako u obrazloženju stoji da će realizacija ove aktivnosti uslediti nakon usvajanja Tužilačke strategije, jasno je da će proći još nekoliko kvartalnih izveštaja pre nego što ova obaveza pozeleni.\nS druge strane, postoje i aktivnosti koje su već duže vreme štiklirane. To je slučaj sa onom koja predviđa donošenje i efikasno sprovođenje Nacionalne strategije za istragu i procesuiranje ratnih zločina. Podsetimo, Vlada Srbije je ovu strategiju usvojila 20. februara prošle godine. Takođe i kontinuirana saradnja Tužilaštva za ratne zločine sa Haškim tribunalom je nešto što se već neko vreme zeleni u izveštajima o sprovođenju akcionog plana za Poglavlje 23. Za pohvalu je i ažurirana internet stranica tužilaštva, kao i periodične obuke za zaposlene u državnoj upravi koji se bave ratnim zločinima u oblasti međunarodnog krivičnog prava.\nTužilaštvo čeka psihologa više od godinu dana\nJedna od aktivnosti koja otkriva birokratsku prirodu procesa pregovora sa EU je i ona koja zahteva zapošljavanje psihologa u Tužilaštvu za ratne zločine koji će raditi sa žrtvama i svedocima. Međutim, kako zapošljavanje zahteva izmenu sistematizacije tužilaštva u skladu sa Tužilačkom strategijom, a ovaj dokument još nije usvojen, tužilaštvo još uvek nije ispunilo ovu aktivnost. Pritom je akcionim planom predviđeno da to bude učinjeno još početkom drugog kvartala 2016. godine.\n– Donošenje i efikasno sprovođenje Nacionalne strategije za istragu i procesuiranje ratnih zločina\n– Saradnja Tužilaštva za ratne zločine sa Haškim tribunalom\n– Obuke za zaposlene u državnoj upravi koji se bave ratnim zločinima u oblasti međunarodnog krivičnog prava\n– Nije urađen nacrt Tužilačke strategije za istragu i gonjenje ratnih zločina\n– Stalo se sa kadrovskim jačanjem Tužilaštva za ratne zločine\n– Kasni priprema izveštaja tužilaštva, koji će javnosti predočiti šta je sve urađeno u pogledu svih krivičnih optužbi od 2005. godine


PROGRAM za datum :: 20/08/2016 Klikni ovde za kompletan program\nSubota, 20/08/2016, 21 : 00\nAlma i Rale Mićić\nAlma i Rale Mićić završili su Berklee College of Music, gde je i počelo njihovo životno i umetničko partnerstvo. Pored stotina sati snimaka, koji su u formama albuma doživeli nepodeljeno izvrsne kritike u najeminentnijim specijalizovanim časopisima za jazz muziku, i nebrojenih solističkih i zajedničkih nastupa za koje se redovno traži mesto više u prestonici planete, gde su se trajno nastanili 2000. godine, Alma i Rale najviše uživaju u gajenju najslađih plodova zajedničke ljubavi i rada – svoje troje dece.\nAlma je pažnju domaće scene devedesetih privukla dance hitom Samo želim da znam, da bi kasnije, kao jazz pevačica izdala tri solistička albuma – Introducing Alma, Hours i Tonight. U pripremi je četvrti, nazvan Moonglow. Naročito je ponosna na svoju saradnju s Mobyjem.\nRale Mićić je svoje mesto na sceni zavredeo kao kompozitor, aranžer i, pre svega, gitarista. Sarađuje s Tomom Harrelom, Peterom Bernsteinom, Donom Friedmanom i drugim muzičkim velikanima. Trenutno završava četvrti album kao lider svog kvarteta i istovremeno radi na grupnom projektu posvećenom Jimu Hallu, nazvanom Inspired.


Opasne materije prethodna dva dana prekrile nebo nad naseljima u Južnom Banatu\ngasova nad Pančevom\nU opštini navode da je ljudski faktor moguć uzrok aktuelnih zagađenja, a u prilog tome govori oko 200 lažnih diploma pronađenih u tri velike fabrike, kod ljudi koji rukuju ventilima za gasove\nBEOGRAD - Taman kad su Pančevci pomislili da će bar na kratko biti mirni posle prošlonedeljnih zagađenja, protekla dva dana velika magla gasova benzena, ksilola, toluola, amonijaka i ugljovodonika nadvila se nad ovim gradom i ponovo uznemirila žitelje. Tokom jučerašnjeg i prekjučerašnjeg dana Rafinerija, Petrohemija ili Azotara (utvrđuje se krivac) ispustile su toliko gasova da je u Vojvolici, naselju uz ove fabrike od oko 9.000 stanovnika, koncentracija kancerogene supstance - benzena bila oko sto puta veća od dozvoljene.\n- Jutros je u sedam sati u Vojvolici izmereno 117 mikrograma benzena po kubnom metru, toluena 147, a dozvoljene granice i jednog i drugog je nula. Dan ranije benzena je na ovom mestu bilo 94 mikrograma po kubnom metru, ksilola 25, a toluola 97 - izjavio je juče za "Glas" Šimon Bančov, član gradske vlade opštine Pančevo.\nZbog ovakve situacije poslednjih nedelja u Pančevu, juče je održan sastanak sa predstavnicima fabrika, na kom je dogovorena bolja koordinacija sa ekološkim službama opštine, kako bi se što pre otkrio i uklonio uzrok zagađenja.\n- Zagađenja je bilo i do sada i Pančevci to najbolje znaju, ali sad zahvaljujući novim aparatima, iz donacije Italije i koje je kupila opština, imamo i dokaze za to i zagađivači to više ne mogu da poriču. Republički ekološki inspektor bio je sinoć i njihova je obaveza da nešto preduzmu jer se smatra da je od 50 do 60 odsto ovakvih akcidenata izazvano ljudskim faktorom - tvrdi Bančov.\nUpravo zato smo i pozvali Vladimira Stojanovića, republičkog ekološkog inspektora, da čujemo kakve mere inspekcija sada preduzima:\n- Radimo na tim poslovima na način koji nam je jasan, u skladu sa nadležnostima i zakonom - šta god to značilo.\nBenzen smanjuje inteligenciju\n- Kod osoba koje su dugo izložene benzinskim parama mogu da se oštete epiteli disajnih puteva, a ovakva zagađenja mogu da budu i uzrok češćih bakterijskih i virusnih infekcija. Nije isključeno i da ovakve pare i gasovi mogu prouzrokovati hronična oboljenja pluća i pojavu kancera - rekao je za "Glas" dr Dušan Popovac, bivši direktor Zavoda za plućne bolesti i tuberkulozu.\nTanja Stanimirović, načelnik odeljenja za akcidentne situacije u Gradskom sekretarijatu za zaštitu životne sredine, navodi da benzen može da izazove akutno trovanje, ako je u velikoj količini prisutan, a dugotrajno delovanje malih doza utiče na koštanu srž, može da izazove krvarenja.\nToluen u velikim dozama izaziva depresiju, glavobolju, a dugotrajna izloženost malim dozama može da izazove smanjenje inteligencije jer se time oštećuje centralni nervni sistem - kaže Tanja Stanimirović.\nAli je zato dr Miroslav Nikčević, direktor Uprave za zaštitu životne sredine, rekao da je Uprava zbog ovih akcidenata još prošle nedelje angažovala Institut za tehnološko metalurška istraživanja koji će utvrditi da li jedna, druga ili treća fabrika emituje ove gasove.\n- S tim zaključkom možemo da idemo pred vladu i građane Pančeva i donesemo rešenje. Mislim da bi vlada potom trebalo da ograniči intenzitet rada industrije tamo ili da je zabrani - rekao je Nikčević, dodavši da bi rezultati istraživanja ove Kuće trebalo da budu gotovo danas ili sutra.\nGovoreći o mogućim rešenjima ovog problema Pančeva, Bančov kaže da je jedan izlaz obezbeđenje para za novu čistiju tehnologiju, što je teško ostvarivo, a drugi da se suzbije nedisciplina, loši remonti i nestručno rukovanje u ovim fabrikama, što je često uzrok akcidenata - kaže Bančov.\n- Skoro su u svim ovim fabrikama otkriveni ljudi sa lažnim diplomama koji su falsifikovali ova dokumenta da bi bili postavljeni na neko radno mesto sa većom platom. Istraga je ustanovila da su to uglavnom tehničari, sa srednjom stručnom spremom koji su upravo zaduženi za zavrtanje, odvrtanje ventila i podešavanje procesa - dodaje Bančov.\nIstraga o ovome je u toku, a tamošnji mediji pisali su o tome kako je u Rafineriji nađeno stotinak lažnih diploma, Petrohemiji oko 60, kao i u Azotari.


Atina – Grčka konzervativna partija Nova demokratija aktuelnog premijera Kostasa Karamanlisa pobedila je na parlamentarnim izborima održanim u nedelju. Sa osvojenih 41,86 odsto glasova i 152 mesta u parlamentu od 300 poslanika, Nova demokratija je dobila malu većinu, ali i pravo da formira jednostranačku vladu. Izbori su održani u sumornoj atmosferi, nakon katastrofalnih požara koji su do pre dve nedelje besneli u Grčkoj, i u kojima je poginulo 70 osoba. Socijalistički PASOK Jorgosa Papandreua doživeo je još jedan poraz, osvojivši 3812 odsto glasova i 102 poslanička mandata. Pored socijalista i konzervativaca u parlament su ušle i Komunistička partija, Koalicija radikalne levice i desničarska partija LAOS, osvojivši 22,14 odsto tj. deset mesta u parlamentu.\nAnkete uoči izbora pokazivale su da Nova demokratija ima prednost u odnosu na socijaliste, ali je bilo teško pretpostaviti da li će ova partija uspeti sama da formira vladu. Evidentno je bilo da je Karamanlisu opala podrška posle velikih požara krajem avgusta jer je, prema istraživanjima, veliki procenat građana smatrao da je vlada delovala sporo i neefikasno. Kostas Karamanlis najavio je nastavak započetih reformi, i politiku usmerenu na jačanje ekonomije, borbu protiv siromaštva, povećanje penzija i stvaranje socijalne države u budućnosti. "Vaša poruka je jasna, izabrali ste put kojim će Grčka ići u narednom periodu. Mi smo potpuno svesni svoje odgovornosti i moramo ići brzo napred sa odlučnošću da ostvarimo napredak zemlje", izjavio je Karamanlis nakon proglašenja pobede. Premijer je najavio i smanjenje državne administracije i uvođenje novih lica.\nPrema ocenama analitičara, rezultati izbora pokazuju da se raspoloženje birača prema dvostranačkom sistemu, u kome već 50 godina dominiraju porodice Karamanlis i Papandreu, polako menja. I socijalisti i konzervativci ostvarili su slabiji rezultat u odnosu na prošle izbore. Najveća novina je ulazak desničarskog LAOS-a u parlament; LAOS je, između ostalog, protiv ulaska Turske u EU i davanja prava emigrantima. Najveći gubitnik na izborima svakako je PASOK, koji je ostvario najlošiji rezultat na izborima od 1977. Lider PASOK-a Jorgos Papandreu preuzeo je odgovornost na sebe i najavio da će od članstva u najskorije vreme zatražiti izjašnjavanje o poverenju. Kao njegov potencijalni protivkandidat spominje se nekadašnji ministar kulture Evangelos Venizelos.\nAfrika – Više od milion ljudi u 17 afričkih država pogođeno je velikim poplavama izazvanim obilnim kišama u poslednjih nedelju dana. Prema izveštajima agencija, oko 250 osoba izgubilo je život, dok je nekoliko stotina hiljada kuća uništeno u najplodnijim oblastima, od Gane na zapadu do Somalije na istoku kontinenta. Najteža situacija je u Burkini Faso, gde su poginule 33 osobe, Maliju, Togou, Nigeru i Gani. U Istočnoj Africi najteža situacija je na jugu Sudana, sa 64 poginula i nekoliko stotina hiljada raseljenih lica. U Ugandi je raseljeno oko 200.000 ljudi dok je 20 poginulo. Stanje je jako teško i u Etopiji, gde je 17 osoba izgubilo život, a još oko 150.000 oseća posledice poplava. Ujedinjene nacije upozorile su i na mogućnost širenja zaraznih bolesti, poput kolere. U pomoć afričkim zemljama uključile su se specijalizovane agencije UN-a, kao i bivše kolonijalne sile, poput Francuske, čiji vojni helikopteri učestvuju u akcijama spasavanja u Obali Slonovače. Najavljeno je i pružanje velike pomoći u hrani i lekovima.\nVelike poplave koje se redovno događaju sa početkom kišne sezone česta su pojava u zemljama Istočne Afrike. Međutim, prema istraživanjima UN-a, države na zapadnom delu kontinenta imaju mnogo manje iskustva i mogućnosti da se nose sa tom vrstom nepogoda. Posao spasiocima, pored lošeg vremena, onemogućavaju i neprohodni putev.\nKairo – Četvorica urednika egipatskih časopisa osuđena su u petak na kazne od po jedne godine strogog zatvora zbog, kako je u presudama rečeno, podrivanja nacionalne bezbednosti i klevetanja predsednika Hosnija Mubaraka i vladajuće Nacionalne demokratske partije. Sindikat egipatskih novinara izdao je saopštenje u kome je rečeno da su presude objava rata nezavisnom novinarstvu u toj zemlji i najavio da će tražiti ukidanje svih zakona koji dozvoljavaju hapšenje novinara. Osuđeni urednici najavili su da će se žaliti na presude. Jednom od njih, Ibrahimu Isi iz časopisa "Al Dustur", i ranije je pretila jednogodišnja kazna zatvora, ali ga je sud oslobodio posle uložene žalbe. Njegov časopis objavio je članke o navodnoj bolesti egipatskog predsednika Hosnija Mubaraka koji se sve ređe pojavljuje u javnosti i prema oceni suda, time ugrozio nacionalnu bezbednost Egipta. Predsednik Mubarak spada u najuticajnije arapske lidere i vodi svoju zemlju 26 godina. Međutim, on je već ušao u osamdesete godine života, pa su i vesti o njegovom pogoršanom zdravstvenom stanju sve češće.\nEgipatski novinari redovno su u sukobu sa vlastima. Časopisi iz ove zemlje često objavljuju vesti sa senzacionalističkom sadržinom, svesni da se to dobro prodaje, ali i da time izazivaju vlasti. "Postoji kontradikcija između de fakto slobode koju su neki novinari izvojevali tokom godina… i pravnog arsenala koji je ekstremno represivan", izjavio je Abdul Halim Kvandil, urednik časopisa "Al Karam". Mnogi egipatski novinari su svesni problema koje mogu da stvore senzacionalistički članci nepotkrepljeni činjenicama, ali takođe smatraju da rešenje nije u drakonskim kaznama, već u poštovanju profesionalne etike.


Šta znači proterivanje "SMEĆA SA ZAPADA" i da li će ući još 100.000 krševa? - Bizlife.rs\nŠta znači proterivanje “SMEĆA SA ZAPADA” i da li će ući još 100.000 krševa?\nBeograd je nedavno osvojio neslavno prvo mesto u svetu po zagađenosti vazduha, a krivicu za to iz stručnih državnih institucija pripisali su vozilima sa zastarelim motorima, pa su iz vrha države najavili zabranu uvoza automobila sa najlošijim motorima.\nMinistar zaštite životne sredine Goran Trivan izjavio je da je neophodno zabraniti dalji uvoz vozila sa “euro 3” motorima, koje je okarakterisao kao “smeće sa Zapada” i najveće zagađivače životne sredine.\nMinistarstvo ekologije već godinu i po lobira da se ukine uvoz automobila “evro 3” koji su po svim statistikama najveći zagađivači vazduha.\nNe da se zabrani korišćenje tih vozila, već da se više ne uvozi ono što je za zapad “ekološko smeće”. Trgovci su reagovali i smanjili cene već uvezenih automobila, dok sa druge strane rastu cene “novijih” polovnjaka.\n“Ja verujem da ćemo tek od polovine sledeće godine biti u prilici da završimo dokumenta a ona će biti dovoljno dobra da ćemo u nekom trenutku moći to i da uradimo”, kaže ministar ekologije Goran Trivan.\n“Asocijacija uvoznika i delova predlaže da se što pre, a ne posle prvog januara sledeće godine u Srbiji zabrani uvoz, ne upotreba nego uvoz vozila generacija evro 3 i evro 4”, kaže Boban Nikolić iz udruženja uvoznika novih automobila.\nUvoznici predlažu da kupovina električnih i hibridnih vozila bude potpuno oslobođena plaćanja PDV.\nFolksvagen golf 3\nFolksvagen golf 4\nFolksvagen golf 5 iz prve dve godine proizvodnje


Lavrov: Sporazum o primirju u Karabahu se ne poštuje u potpunosti - Sputnjik Srbija\nLavrov: Sporazum o primirju u Karabahu se ne poštuje u potpunosti\n11:37 12.10.2020 Preuzmite kraći link\nSporazum o prekidu vatre u Karabahu se ne poštuje u potpunosti, borbe se nastavljaju, izjavio je ministar spoljnih poslova Rusije Sergej Lavrov.\n„Vidimo da se za sada ovaj sporazum ne poštuje u potpunosti, a borbena dejstva se nastavljaju. Očekujemo da će kontakti u kojima smo i sa vama i sa našim azerbejdžanskim kolegama, uključujući i preko ministarstava odbrane, omogućiti da se obezbedi puna primena sporazuma koji su dogovoreni u trilateralnom formatu“, rekao je Lavrov na početku sastanka sa jermenskim ministrom spoljnih poslova Zorabom Mnacakanjanom.\nU petak 9. oktobra su u Moskvi održani pregovori ministara spoljnih poslova Jermenije i Azerbejdžana. Diplomate je u rusku prestonicu pozvao predsednik Rusije Vladimir Putin.\nKarabah: Vode se velike borbe na području Gadruta\nKarabah jutros: U glavnom gradu se oglasile sirene, eksplozije se čule van njega\nSergej Lavrov, Nagorno-Karabah, Rusija


Prema nezvaničnim informacijama novinara, predsednik bečejskog parlamenta će da predloži da 7.000 dinara dobiju svi odbornici bez obzira na to da li prisustvuju sednicama, a još 5.000 dinara samo oni koji se pojave na zasedanju.\nOdbornici sada na godišnjem nivou „koštaju“ opštinski budžet nešto više od 5 miliona dinara. Prema istraživanjima medija ranijih godina, u Srbiji postoje i opštine u kojima odbornici besplatno rade (prisustvuju sednicama, eventualno diskutuju, učestvuju u radu komisija i radnih tela Skupštine opštine). Podsetimo da u diskusijama na sednicama Skupštine opštine u Bečeju učestvuje veoma mali broj odbornika, u većini slučajeva su to Peter Knezi (Mađarski pokret), Budislav Medurić (Demokratska stranka), Dušan Jovanović (Liga socijaldemokrata Vojvodine) i predsednik opštine Vuk Radojević.\nNa sednici Skupštine opštine je 26. februara nakon sat vremena diskusije usvojen program rada Javnog preduzeća Toplana za tekuću godinu, a potom, bez ikakvog obrazloženja i rasprave, i program rada Ustanove za sportsku i kulturnu aktivnost omladine „Đorđe Predin Badža“.\nPlan Toplane za 2016. godinu\nDirektor Toplane Dejan Vuković je iscrpno informisao odbornike o planovima preduzeća za ovu godinu, ali je govorio i o funkcionisanju snabdevača toplotnom energijom 2015. godine, pre svega o dugovima prema Srbijagasu (prodaje prirodni gas toplanama).\nVuković, je pre svega, istakao da u poslednje dve grejne sezone Toplana beleži smanjenje isporuke toplotne energije zbog izuzetno visokih temperatura tokom zime, koje utiču na proizvodnju i prodaju energije. Recimo, u grejnoj sezoni 2010/2011. godine zimske temperature bile su oko 5 stepeni Celzijusa, a u grejnoj sezoni 2014/2015. godine čak 8,9 stepeni. Prošle grejne sezone (2014/2015) Toplana je planirala isporuku 11,6 miliona kWh toplotne energije, a plasirano je 9,3 miliona kWh. Drugi razlog, pored visokih temperatura, smanjenja potrošnje toplotne energije je, rekao je Vuković, ugradnja delitelja troškova toplotne energije i termostatskih ventila, „za koje sa iskustvom korišćenja od četiri godine možemo reći da su bitno uticali na smanjenje isporuke toplotne energije, kako kroz uštede koje naši korisnici ostvaruju racionalnim korišćenjem toplotne energije, tako i kroz faktičko isključenje sa sistema, što u velikoj meri utiče na smanjenu isporuku toplotne energije, oko 30 odsto“.\nBitan finansijski uticaj na 2015. poslovnu godinu je imalo i veliko povećanje cene. Gubitak Toplane je zbog povećanja cene gasa i mrežarine oko 14 miliona dinara.\nŠto se tiče ovogodišnjeg programa rada Toplane, prihodi od prodaje toplotne energije su planirani u iznosu od 153,3 miliona dinara, a ukupni prihodi bi trebali da budu 177,6 miliona dinara. Procena prihoda je bazirana na pretpostavci da će Toplana ove godine da plasira 11,7 miliona kWh toplotne energije na srednjoj temperaturi tokom grejne sezone od 6,4 stepeni.\nNajznačajniju grupu troškova u programu poslovanja Toplane čine troškovi energenata – gasa i električne energije – koji u ukupnim troškovima čine 55, a u poslovnim rashodima 63 odsto troškova. Troškovi zarada i ostala lična primanja zaposlenih projektovani su kao i 2015. godine. „Prilikom projekcije, novčana masa za isplatu zaposlenim licima je računata na broj zaposlenih od 18 na neodređeno vreme. Troškovi zarada su u 2015. godini u odnosu na 2014. godinu umanjeni za 15 odsto i takvo stanje zadržavamo i u 2016. godini. Na ovaj način postignuta je ušteda od 5 miliona dinara. Posebno se vodilo računa da se troškovi reprezentacije i donacija zadrže na minimalnom nivou tako da iznose po 120.000 dinara“, rekao je direktor Toplane.\nZnačajna stavka u troškovima Toplane su i troškovi održavanja (havarija), a havarije su česte zbog starog i dotrajalog toplovoda.\nU programu rada Toplane za 2016. godinu navodi se da je planirani dobit oko 11 miliona dinara, koja najvećim delom proističe iz donacije opštinskog budžeta za projekat izgradnje toplane na biomasu, a manjim delom iz poslovanja ovog javnog preduzeća.\nCilj rukovodstva Toplane je da firma posluje pozitivno, a da u isto vreme omogući krajnjim korisnicima regulaciju u potrošnji. To je neizvodljivo s postojećom tehnologijom i distributivnom mrežom.\nZa ostvarenje navedenih ciljeva potrebna su ulaganja. Za 2016. godinu Toplana planira izradu projekta za izvođenje za potrebe građenja Toplane na biomasu. U okviru idejnog projekta ispitana je opravdanost ulaganja u kotlovsko postrojenje za proizvodnju toplotne energije iz agrobiomase.\nProjektni zadatak je bio da se izgradi kotlovsko postrojenje snage 8 MW, sa sagorevanjem agropeleta u toplovodnom kotlu namenski konstruisanim za agropelet. Novi pogon Toplane na biomasu sa postojećim pogonom bio bi povezan tako da omogući njihov paralelan rad. Prvenstveno bi se koristile kotlovske jedinice na agrobiomasu, dok bi se kotlovske jedinice koje koriste prirodni gas koristile u izuzetnim slučajevima. Izgradnja postrojenja na biomasu bi podigla stepen korisnosti sistema, koristio bi se jeftiniji energent koji bi se proizvodio u Bečeju, čime bi se posredno otvorilo dvadesetak novih radnih mesta u proizvodnji agropeleta, a poljoprivrednici bi imali dodatni prihod od sakupljanja i prodaje žetvenih ostataka, a i cena grajanja bi bila niža. Značajan pozitivni uticaj bi bio i na ekologiju preko smanjenja zagađenosti, tj. smanjenja emisije CO2 u atmosferu. U toku 2016. godine treba da bude urađen projekat za izgradnju toplane na biomasu, a izgradnja bi mogla da bude započeta tokom 2017. godine. Studija nemačkog GIZ-a i Ministarstva energetike ukazuje da Bečej sa preko 40 hiljada hektara oranica godišnje može da dobije 44 hiljade tona biomase koja bi se mogla iskoristiti kao gorivo u Toplani. Godišnje potrebe Toplane su 6,5 hiljada tona biomase.\nPlanirana je, zatim i automatska regulacija u toplotnim podstanicama sa povezivanjem na postojeći sistem daljinskog nadzora i upravljanja, a time bi se postigla velika ušteda u kotlovskom postrojenju i na distributivnoj mreži kroz optimizaciju procesa, preko praćenja parametara sistema, pre svega temperatura i pritisaka, u karakterističnim podstanicama.\nNemci spremni za investiciju\nJedno od planiranih ulaganja je izgradnja kratke veze preko Trga oslobođenja u okviru rekonstrukcije Pogače, a time bi ušteda u Toplani iznosila oko 5 miliona dinara. Rekonstrukcija Pogače planira se ove godine.\nPredviđeno je i priključenje sportskog centra na daljinski sistem grejanja, a rezultat toga bi bio povećanje prihoda i efikasnosti kotlovskog postrojenja i distributivne mreže.\nUvođenjem tarifnog sistema tokom 2016. godine obezbedila bi se naplata tokom cele godine koja donosi ujednačenje prihoda i umanjenje visokih računa u zimskom periodu.\nPotrebna je i rekonstrukcija distributivne mreže, čime bi se obezbedio siguran i efikasan transport energije do potrošača. Rekonstrukcija mreže treba sama sebe da otplati kroz uštede na gubicima. Urađeni su projekti rekonstrukcije u protekle tri godine, a za investiciju je potrebno oko 1,5 miliona evra, koja bi se otplatila uštedama.\nJedna od najvažnijih ulaganja u Toplani treba da bude izgradnja kogenerativnog postrojenja za korišćenje geotermalne energije u sistemu daljinskog grejanja, čime bi se zaokružio proces prelaska sa fosilnih goriva na obnovljive izvore energije koji se nalaze na teritoriji opštine. Do sada je urađena studija izvodljivosti korišćenja geotermalne energije krajem 2012. godine, a potom je studija koju je 2013. i 2014. godine radio nemački GTN-a sa Rudarsko-geološkim fakultetom iz Beograda, a sufinansirala ju je KFW (Nemačka razvojna banka), pokazala da je investicija opravdana. Studija je prezentovana na Rudarsko-geološkom fakultetu u martu 2015. „Pre mesec dana GTN prezentovao je studiju KFW-u i dobili smo informaciju da su predstavnici KFW-a zadovoljni onim što su videli i spremni su da podrže investiciju. Za 7. mart zakazan je dolazak delegacije KFW-a, gde će tema biti način finansiranja izgradnje postrojenja. Vrednost investicije je oko 3,5 miliona evra. Idejnim rešenjem modernizacije sistema daljinskog grejanja urađena je analiza spregnutog rada dva postrojenja i urađena je analiza hidraulike mreže. Pored proizvodnje toplotne energije počeli bismo i sa proizvodnjom električne energije. Navedene mere treba da dovedu do značajnog umanjenja cene grejanja, preko 20 odsto, i potpunu nezavisnost u energetskom smislu opštine Bečej, kao i razvoj nove grane proizvodnje preko proizvodnje agropeleta. Jeftin energent bi trebao biti jak zamajac za razvoj privrede, pogotovo poljoprivredne plasteničke proizvodnje, kao i razvoj stanogradnje zbog jeftine cene stanovanja u kolektivnim zgradama preko niske cene komunalnih usluga, pre svega grejanja. Naredni zadatak Toplane bi bio proizvodnja sanitarne tople vode, čime bi se efektivnost postrojenja u značajnoj meri povećala i omogućio rad postrojenja tokom cele godine, takođe i grejanje vode u sportskom centru i budućem banjskom kompleksu“, rekao je Vuković.\nU diskusiji o programu rada Toplane učestvovali su odbornici Budislav Medurić, Peter Knezi i Dušan Jovanović.\nMedurić je podsetio da pregovori sa Srbijagasom o preuzimanju dela Toplane u Gasu nisu započeti u vreme aktuelne lokalne vlasti, već 2011. godine, s tim se Vuković složio, ali je dodao da tada nije bilo rezultata razgovora.\nMedurić je dodao da dugovi Toplane rastu, oko 140 miliona dinara su, te, prema njegovim rečima, prete da pređu preko kapitala Gasa Bečej. Medurić je rekao i da odbornička grupa Demokratske stranke neće glasati za program poslovanja Toplane, te je napomenuo da je po njemu, finansijski plan neodrživ, jer zbog visokih temperatura neće biti moguće ostvariti planirani obim proizvodnje toplotne energije, te neće biti moguće da se pokriju svi troškovi. Medurić je istakao i da program rada treba da sadrži merljive ciljeve, a ne vizije (mislio je, pre svega, na idejne projekte i planirane projekte pogona na biomasu i korišćenje geotermalne energije), te da nije pominjana mogućnost javno-privatnog partnerstva u budućnosti funkcionisanja Toplane. Vuković je istakao da se razmišlja o javno-privatnom partnerstvu, jer bi to bilo korisno za Toplanu iz više razloga, ali je odbacio tvrdnju Medurića o vizijama, rekavši da se radi o konkretnim projektima, od kojih su neki veoma blizu ostvarenja.\nKnezi je istakao da osnivač, opština Bečej, treba da brine o Toplani i da podržava program rada jer gleda u budućnost, a budućnost za ovu firmu postoji jedino ako promeni energente, jer danas ona nije konkurentna, većim delom zbog okolnosti na koje ne može da utiče, a i „reakcije građana nisu baš pozitivne na rad Toplane“.\nAutomobil i portal\nToplana ove godine planira i kupovinu automobila na lizing i izradu i dizajn korisničkog internet portala.\nOve dve stavke su prethodnih dana izazvale komentare građana na socijalnoj mreži, pre svega planirani portal zbog planirane cene od 3,2 miliona dinara.\nŠto se kupovine auta tiče, on će biti kupljen samo ako finansijska situacija bude dozvoljavala, rekao je direktor Toplane. „Planirana je nabavka jednog vozila zbog dotrajalosti vozila ’škoda octavia’ kupljenog 2004. godine. Troškovi održavanja vozila su postali izuzetno visoki, tako da bi nabavka novog bila nadomeštena troškovima održavanja postojećeg vozila. U protekle četiri godine Toplana je sa 7 vozila smanjila vozni park na 4 vozila. Nabavka vozila se provlačila i u prethodnim planovima rada, ali nije bilo mogućnosti da se ova investicija realizuje“, rekao je Vuković.\nOn je o planiranoj izradi internet portala rekao da se raspisivanje javne nabavke ne očekuje u narednih mesec dana, „jer prvo što treba da uradimo jeste potpisivanje reprograma duga sa Srbijagasom, koji će nam u mnogo čemu diktirati raspoloživa finansijska sredstva, i pokazati da li ćemo uopšte imati novca za jednu takvu nabavku, koja bi nesumnjivo bila korisna za sve naše potrošače zbog transparentnosti rada Toplane i uvida u račune, u stanje na karticama…“.\nPortal bi od trenutka izbora ponuđača trebao da bude izrađen od 4 do 6 meseci. Projekat uključuje izradu portalske platforme, ugrađivanje sigurnosnih mehanizama radi bezbednosti informacija u sistemu, izradu platforme za pristup sistemu putem elektronskog sertifikata, izradu dizajna portala, portalskih stranica i podstranica, izradu wiki platforme, interaktivne platforme za komunikaciju sa građanima i preduzećima, projektovanje, implementaciju rešenja i obuku korisnika sistema. „Prema preporukama Vlade Republike Srbije da treba težiti što većem stepenu digitalizacije informacija od javnog značaja Toplana je odlučila da građanima, preduzećima i zaposlenima ponudi centralizovano mesto gde će moći da dođu do informacija o računima za grejanje i drugim stvarima. Usluge će biti podeljene na usluge za građane i privredu. Usluge će moći da se pretražuju preko životnih oblasti i situacija. Pristup računima će biti strogo kontrolisan pravima pristupa. Portal je zamišljen kao interaktivna veza između građana i Toplane, kao i između preduzeća i Toplane. Biće moguće ostavljati komentare, sugestije i zapažanja vezana za poslovanje Toplane. Zahtevi građana i preduzeća će takođe biti dostupni na portalu gde će se svi moći informisati o stanju zahteva. Pored toga što će portal biti okrenut svojim građanima i preduzećima on će biti orijentisan i prema zaposlenima u Toplani (zajedničke konsultacije nezavisno od mesta, razmena iskustava i znanja, organizacija i planiranje aktivnosti unutar preduzeća, procedure rada, standardi..) Najbitniji deo internog portala će biti deo koji se odnosi na skeniranje, čuvanje i pretragu ugovora i različitih rešenja koji nastaju u Toplani, biće formirana kompletna baza dokumenata, projekata. Portal će sadržati i opšte sadržaje, recimo e-biblioteku. Korisnički internet portal će omogućiti našim korisnicima uvid u stanje računa, u stanje potrošnje toplotne energije, tj. potpun uvid u stanje korisničkih kartica, a moram napomenuti da smo na iznose računa i stanje duga imali najveći broj žalbi naših korisnika. Sve ovo treba da dovede do transparentnijeg rada Toplane Bečej“, rekao je na sednici Skupštine opštine Vuković.\nNa sednici Skupštine opštine postavljeno je samo jedno odborničko pitanje: Budislav Medurić je zatražio pisani odgovor od predsednika opštine na pitanja o tome sa koje pozicije budžeta i koliko novca je plaćeno za bilborde o uspesima vlasti u gradu, i da li je reč o izbornoj kampanji.\nPredsednik opštine Vuk Radojević je rekao da nije trošen novac iz budžeta, da opština od preduzeća koje gazduje bilbordima dobija nekoliko površina besplatno, te da nije reč o izbornoj kampanji, već o predstavljanju rezultata rada lokalne vlasti, a u izbornoj kampanji će nastupiti stranke, što u vezi s bilbordima nije slučaj, jer se oglašava opština Bečej.\nJoš dva programa\nZa sada se ne zna kada će biti usvojeni programi rada komunalnog preduzeća „Potisje“ i poljočuvarskog preduzeća Link FTO. Oba društva sa ograničenom odgovornošću su u većinskom vlasništvu opštine.\nPrema nezvaničnim informacijama, program rada poslovanja za 2016. godinu „Potisja“ je u izradi.\nDirektor Toplane je govorio i o odnosima bečejskog javnog preduzeća i Srbijagasa, koji toplane u Srbiji snabdeva gasom, rekavši, između ostalog, da je Srbijagas krajem 2015. godine blokirao račune Toplane za 16 miliona dinara, taj dug je plaćen u januaru ove godine, da bi potom još jednom bio blokiran račun Toplane na iznos od 24 miliona dinara. Račun Toplane je odblokiran 25. februara i tako je bilo moguće isplatiti plate zaposlenima i time je, kako je Vuković rekao, osiguran nesmetan rad Toplane do kraja grejne sezone.\nToplana je nedavno predala zahtev za reprogram duga prema Srbijagasu državi kojim traži da vlada otpiše potraživanja Srbijagasa. Reč je o 84 miliona dinara duga, 28 miliona dinara kamate i još 11 miliona kamate (od 1997. do 2007. godine). Toplana očekuje podršku vlade, tim pre što je ona krajem 2015. godine preuzela dugove Srbijagasa.\nŠto se pregovora o preuzimanju udela Toplane u kapitalu Gasa d.o.o. Bečej tiče, Vuković je rekao da je postignut dogovor o aranžmanu da Srbijagas preuzme udeo Toplane u Gasu (čiji je Srbijagas većinski vlasnik) i time bi se Toplana „oslobodila“ dugova iz ranijih godina, međutim, 2014. godine Srbijagas je prekinuo dogovore u vezi preuzimanja udela.\nDirektor Toplane je rekao da od 2013. godine ovo javno preduzeće uredno izmiruje obaveze prema Srbijagasu.\nViše iz ove kategorije « Južnobački upravni okrug dodelio plaketu za opštinu Bečej\tPotpisani ugovori za kupovinu šest kuća sa okućnicom: Šest porodica izbeglica rešilo stambeno pitanje »


Blockchain je aktuelna tema u poslovnom svetu, koja se najčešće spominje u kontekstu bitcoina i drugih kriptovaluta. Ali blockchain je mnogo više od toga - osim finansijskih transakcija, blockchain ima moć da transformiše najrazličitije segmente poslovanja, pa i svakodnevnog života. Reč je o tehnologiji čija glavna prednost, činjenica da je imuna na prevaru, otvara priliku da mnoge transakcije iz papirnog oblika bezbedno prebacimo u digitalnu sferu. Ili kraće: da konačno i zauvek kažemo zbogom falsifikatima.\nKoliko ste puta čuli da je neko manipulisao papirnim dokumentima? Papir, uprkos dugoj i slavnoj istoriji, ima veliku manu: podložan je manipulacijama. Sa druge strane, transformacija papirne dokumentacije u elektronsku donela je brojne prednosti poput jednostavnijeg arhiviranja, manjih troškova administracije i bolje dostupnosti informacija, ali i izazove kao što su problem duple potrošnje (double spending problem) i dokazivanje izvornosti dokumenta (digitalni original). Korisnici elektronskih dokumenata su često u nedoumici imaju li pred sobom važeću verziju dokumenta, da li su transakcije zaista izvršene, jesu li neki podaci na dokumentaciji menjani.\nLakoća kojom se elektronski dokumenti mogu modifikovati je veliki problem, naročito u oblastima gde tradicionalno postoji rizik od malverzacija kao što su pravo intelektualne svojine, pravo vlasništva i finansijske transakcije. Čak i u digitalnoj reinkarnaciji, papir trpi sve. Pitanje je: kako iskoristiti tehnološke mogućnosti za stvaranje digitalnog sveta u kome postoji samo jedna, nepromenljiva verzija istine?\nSvet bez papira, posrednika i ljudske greške\nKoliko juče, mehanizmi za upravljanje elektronskim podacima i transakcijama nisu bili u potpunosti usklađeni sa zahtevima digitalne ekonomije. A onda je na scenu stupio blockchain. Tehnologija u srcu bitcoina se pokazala idealnom i za druge scenarije koji podrazumevaju razmenu digitalnih dobara, i omogućila nam da zamislimo svet u kome su svaki ugovor, svaki proces, transakcija i informacija zaštićeni od modifikacija, brisanja i zaborava.\nU tom svetu svaka interakcija koja se desila među učesnicima se trajno beleži zahvaljujući blockchainu i distribuiranoj legder tehnologiji (tehnologija distribuirane nepromenljive knjige), eliminišući mogućnost skrivenih izmena.\nNa mreži koja automatski verifikuje svaku transakciju, gde su potpisi kriptografski a podaci decentralizovani i obezbeđeni na neodređeno vreme, i gde se mogu postaviti samoizvršujući ugovori i dogovori, više nema potrebe za posrednicima. Svi učesnici u procesima konačno mogu da korespondiraju bez barijera, oslanjajući se na jednu, svima dostupnu verziju istine. Mnogi repetativni manuelni procesi, poput fakturisanja i otpreme, se mogu automatizovati, a ugovori samostalno izvršavati prema merljivim pravilima. Prostora za ljudske greške, sumnju, prevare, malverzacije i korupciju nema, jer za razliku od papira, blockchain ne trpi ništa od toga.\nDomaće blockhain rešenje inspirisano svetskim iskustvom\nPotencijal blockchaina može se iskoristiti u finansijama, administraciji, logistici, trgovini, prenosu imovinskih prava, kontroli dokumentacije, u obrazovanju ili zdravstvu, ali i za razvoj novih, specijalizovanih rešenja. Kompanije koje su prepoznale mogućnost blockchain tehnologije i širenje novog pristupa upravljanju digitalnim dobrima su spremne da ponude dodatnu vrednost svojim korisnicima. Jedna od takvih kompanija je AIGO, koja je razvila blockchain rešenje za hartije od vrednosti.\nVodeći se svetskim trendovima, a sa ciljem da obezbedi fleksibilne e-usluge pravnim i fizičkim licima u digitalnom okruženju, dizajnirana je platforma za izdavanje, prenos i upravljanje hartijama od vrednosti. Platforma je zasnovana na Oracle Blockchain Cloud platformi, odnosno Hyperledger Fabric privatnom lancu blokova, i omogućava izdavanje i rad sa digitalnim hartijama od vrednosti kao što su e-menice i e-bankarske garancije. Iskustvo finansijskih institucija u Evropskoj uniji pokazalo je da ovakvo rešenje skraćuje proces izdavanja hartija od vrednosti za 50% u poređenju sa izdavanjem papirnih verzija.\nKao kompanija posvećena razvoju inteligentnih rešenja, AIGO teži da napredne tehnološke mogućnosti plasira na domaćem tržištu, dajući time svoj prilog kolektivnoj digitalnoj budućnosti. Sve ukazuje da je ona u znaku sigurnosti i transparentnosti - dokumentacije, interakcija i procesa. Blockchain je tehnologija koja sve ovo omogućava u digitalnom okruženju. To je čini važnim elementom privrednog i društvenog napretka, i zbog toga joj vredi danas posvetiti pažnju iako njeno vreme tek dolazi.\nAutor: Anđelko Vizićanin, Team Manager for Business Applications


Privrednici iz Italije posetili opštinu Žabalj - Opstina Zabalj na dlanu\nItalijani u poseti opštini Žabalj Istaknut\nPrivrednici iz Italije posetili opštinu Žabalj\n01 Juli 2016\tAutor R. Danilović\nPrivrednici iz Italije posetili Žabalj\nPredstavnici Asocijacije evropskih privrednika (AIME) iz Italije (Varese) koju su činili gospodin Stefan Gusoni, član predsedništva Asocijacije evropskih privrednika zadužen za Srbiju i gospodin Aleksandar Pupin, direktor predstavništva Asocijacije evropskih privrednika u Srbiji obišli su opštinu Žabalj, gde ih je ugostio predsednik opštine n Čedomir Božić.\nObe strane su istakle važnost saradnje privrednika iz opštine Žabalj, sa privrednicima iz Asocijacije. Kao prioritetna saradnja označena je saradnja u oblasti poljoprivrede, dok druge vidove saradnje, naročito u oblasti turizma i razvoja kapaciteta lokalne samouprave, treba dodatno unapređivati.\nGusoni smatra da na tržištu koje pokriva ova Asocijacija ima dovoljno mesta koja mogu da popune proizvodi koje proizvode privrednici iz opštine Žabalj. Gosti iz Italije izrazili su želju da već na jesen ove godine privrednici iz opštine Žabalj budu gosti u Vareseu , kako bi se ostvarili bitni kontakti koji bi pomogli razvoj lokalne privrede.\nBožić je istakao da su privredni potencijali opštine Žabalj veliki ali nedovoljno iskorišćeni, te da će ova saradnja biti veliki podstrek da se taj potencijal iskoristi.\nInače, opština Žabalj je potpisala protokol o saradnji sa Asocijacijom evropskih privrednika u februaru ove godine.\nViše iz ove kategorije « Opština Žabalj uspešno predstaveljena na sajmu "EXPO Milano 2015"\tTOO Žabalj u gostima u Županji u Hrvatskoj »


U petak sednica Narodne skupštine Republike Srpske\nDva zakona o kojima će Narodna skupština Republike Srpske raspravljati na posebnoj sednici u petak, 30. jula predviđaju da se ne dozvoli sprovođenje nametnute odluke odlazećeg visokog predstavnika u RS Valentina Incka, a svako ko povredi ugled Republike Srpske i njenih naroda biće procesuiran i kažnjen, najavio je danas potpredsednik parlamenta Milan Petković.\nOn kaže da je izmenama i dopunama Krivičnog zakonika >> Pročitaj celu vest na sajtu SrbijaDanas.com << predviđeno jedno novo krivično delo, a to je povreda ugleda Republike Srpske i njenih naroda, pri čemu će biti predviđene posebne kazne i posebno kažnjavanje za svakoga ko javno izloži poruzi, preziru ili grubom omalovažavanju Republiku Srpsku, ili pokuša da naruši njenu zastavu, grb ili himnu.\nPrema predlogu dopuna Krivičnog zakona Republike Srpske koji su dogovorili predstavnici parlamentarnih stranaka, za kršenje njegovih odredbi predviđene su kazne i do 15 godina zatvora.\n- Na jednoj strani to znači da organi Republike Srpske neće sarađivati ako Tužilaštvo BiH, Sud BiH, SIPA ili bilo koja druga agencija na nivou BiH budu želeli da sprovode odluku viskog predstavnika u Srpskoj. Organi Republike Srpske neće im dati podršku, ni logističku ni pravnu ni bilo kakvu drugu i nećemo dozvoliti da se ta odluka provede na niovu Srpske - objasnio je Petković.\nRadio Televizija Vojvodine: Skupština RS raspravljaće o izmenama dva zakona: Kazne za vređanje Republike Srpske


Dosta je bilo: Ustavni sud primer pravnog diletantizma - Ekonomske Vesti\nDosta je bilo: Ustavni sud primer pravnog diletantizma\n26. maj. 2020 26. maj. 2020 Andrija Matić 0 Comments\nUstavni sud Srbije je „zbog šireg značaja za zaštitu ustavnosti i zakonitosti“ objavio integralni tekst svog rešenja kojim je odbacio inicijative za ocenu ustavnosti Odluke o proglašenju vanrednog stanja.\nTim povodom stranka Dosta je bilo saopštila je da sadržina obrazloženja jasno pokazuje da su „sudije Ustavnog suda dobile nalog da opravdaju državni udar i da su to pokušale da učine na najskandalizniji mogući način, gaženjem svih pravnih standarda, izmišljanjem kategorija, koje Ustav ne poznaje, i ignorisanjem narodne suverenosti kao najvećeg ideala slobode bilo kog naroda“.\nNavodeći imena sudija Ustavnog suda(mogu se videti na početku rešenja), DJB ocenjuje da će oni „ostati u istoriji upamćeni kao primeri servilnosti, poltronstva, kukavičluka i pravnog diletantizma“.\nDJB veruje da istorija neće zaboraviti ni ostale sudije, koji nisu bili u veću koje je odluku donelo, „ali su kukavički ćutali“.\n„Svi oni zajedno su uspeli da ponize i svoju funkciju i Ustavni sud i sve gradjane i državu sudiju“,ocenjuje DJB.\n„Obrazloženje pomenute odluke je dokaz da su to učinili sa namerom da zloupotrebom svoje funkcije opravdaju državni udar i time omoguće izvršnoj vlasti da i ubuduće, kad god joj padne na pamet, od naroda otme suverenitet“,zaključuje DJB.\n← SZO privremeno obustavila klinička istraživanja sa hydroxychloroquine-om\nRajaner podnosi tužbu protiv državne pomoći Lufthanzi →


NBS: Referentna kamatna stopa ostaje na nivou od 3% | Gde Investirati\nNBS: Referentna kamatna stopa ostaje na nivou od 3%\nMay 10, 2018\tComments 0\nIzvršni odbor Narodne banke Srbije odlučio je na današnjoj sednici da zadrži referentnu kamatnu stopu na nivou od 3%.\nKako je saopšteno iz NBS, Izvršni odbor je prilikom donošenja takve odluke imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike.\nPrema majskoj projekciji, Izvršni odbor očekuje da će se međugodišnja inflacija, nakon ovogodišnjeg minimuma u aprilu, postepeno kretati ka cilju, s tim da bi do kraja godine trebalo da ostane bliže donjoj granici cilja, a da će se približiti centralnoj vrednosti od 3% u drugoj polovini 2019.\nI finansijski sektor i privreda očekuju da će inflacija za godinu dana unapred biti ispod centralne vrednosti cilja, a za dve godine dana unapred na cilju od 3%.\nU saopštenju se navodi da su inflatorni pritisci i dalje niski, na šta ukazuje i bazna inflacija, koja je na najnižem nivou otkada se inflacija meri promenom indeksa potrošačkih cena.\nIz NBS poručuju da neizvesnost na međunarodnom robnom tržištu, pre svega u pogledu kretanja svetske cene nafte, čiji je rast nastavljen u ovoj godini, i dalje nalaže opreznost u vođenju monetarne politike.\nPored toga, opreznost je potrebna i zbog dodatno povećane divergentnosti monetarnih politika Sistema federalnih rezervi i Evropske centralne banke i rasta neizvesnosti u pogledu dinamike njihove normalizacije u narednom periodu.\nIzvršni odbor NBS ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži i povoljnijim makroekonomskim izgledima za naredni period.\nNa današnjoj sednici Izvršni odbor je usvojio majski Izveštaj o inflaciji, koji će javnosti biti predstavljen 17. maja.\nPrevious Rok za prijavu poreza na dohodak građana ističe 15. maja\nNext Playerhunter u crowdfunding kampanji u Velikoj Britaniji - već prikupljeno 340.000 funti\nNBS: Fitch Ratings zadržala kreditni rejting Srbije na nivou “BB-“\nRejting agencija Fitch Ratings zadržala je kreditni rejting Srbije za dugoročno zaduživanje u domaćoj i stranoj valuti na nivou „BB-“, nakon što ga je u junu popravila. Zadržani su i\nRast BDP-a u prvom kvartalu 4,5 odsto\nRealni rast bruto domaćeg proizvoda (BDP) Srbije u prvom kvartalu ove godine u odnosu na isti period prethodne godine iznosio je 4,5 odsto, saopštio je Republički zavod za statistiku.\nBitcoin premašio cenu jedne unce zlata, sada vredi 2.500 dolara\nVirtuelna valuta bitcoin dostigla je vrhunac – jedan bicoin vredi 2.500 dolara, a Japan je postao najveće tržište ove valute.


15 January 2017 na Vesti\nOd ukupnog broja zaposlenih, mladi čine svega 7,5 odsto. Dodatni problem je što je među njima najviše onih koji rade na crno, odnosno neformalno zaposlenih. Za održavanje u životu propalih preduzeća država je dosad izdvojila oko 700 miliona evra iako je načelno obustavljeno subvencionisanje, međutim deo firmi i dalje će primati znatnu pomoć od države. Država praktično time isplaćuje plate, ne rešava probleme, a mladi odlaze iz Srbije. Problem nije samo nezaposlenost, već činjenica da mladima koji su neformalno zaposleni nije rešen status - ne mogu da dignu kredit, nemaju osiguranje, nemaju godišnji odmor... Oni jednostavno ne mogu da se osamostale.\nSrpski poslodavci i dalje ne obaveštavaju kandidate o ishodu konkursa\nJedno od rešenja je - stepenovanje doprinosa za socijalno osiguranje sa stopom koja je najmanja za najmlađe, a uvećava se s godinama. To je predloženo zakonom o zapošljavanju mladih koji je pre dve nedelje predat u Skupštini Srbije i trenutno je u proceduri. Zakon je podnela opozicija i predlog bi, ako bude političke volje, mogao da se nađe pred poslanicima već tokom januara. Ovim predlogom predviđene su izmene Zakona o radu i Zakona o doprinosima, praktično umesto kao dosad da sve snosi poslodavac, doprinose za mlade bi delili država i poslodavac.\nOvakvo sistemsko rešenje za čitavu kategoriju građana, i to onih na kojima počiva društvo, državu bi, prema procenama stručnjaka, koštalo najviše oko 50 miliona evra. Dakle, znatno manje nego ulaganje u pojedina propala preduzeća.\nZa 2 godine u Srbiji se ubilo 1500 ljudi zbog straha od otkaza!\nKonsensuz nam je neophodan\nZakon koji treba da uredi status i zapošljavanje mladih ne treba da se pripisuje stranci niti pojedincu i kada je reč o ovom problemju ne treba da se delimo na vlast i opoziciju. Zbog širine problema i broja mladih i obrazovanih koji odlaze iz zemlje i odnose znanje, a Srbija se pretvara u državu bez budućnosti, potrebno je da se napravi konsenzus. U rešavanje moraju da se uključe svi politički akteri, Akademija, univerziteti - kaže Balša Božović, poslanik koji je u ime DS podneo zakon Skupštini.\nPrivredna komora Srbije danas je podsetila da od ove godine svi koji se bave poslovima fizičko-tehničkog obezbedjenja moraju da… Dalje...


Osnovna poruka upućena svim ženama je da je rak grlića materice maligna bolest koja se može sprečiti, a da su skrining pregledi i dalje veoma važni u prevenciji te opake bolesti.\n- Krajem 2015. godine završen je prvi trogodišnji ciklus sprovođenja organizovanog programa skrininga raka grlića na teritoriji 17 opština. Za tri godine u okviru organizovanog programa skrininga raka grlića materice pozvano je na pregled 334.242 žena životne dobi od 25 do 64 godine, što čini 56,1% ciljne populacije. PAP-a test je urađen kod 190.906 žena . Od svih urađenih PAP-a testova 11.740 je bilo sa pozitivnim nalazima, kolposkopija je urađena kod 31.473 žene, a potom i 2.465 biopsija u kojima je patohistološki potvrđeno 112 karcinoma - kaže dr Zorica V. Dragaš, lekar socijalne medicine u subotičkom Zavodu za javno zdravlje.\nEvropska asocijacija za rak grlića materice tokom ove nedelje inicira brojne aktivnosti, a jedna od njih je i podela broševa "Biser mudrosti"koji su simbol prenošenja znanja, a dele se ne samo ženama već i svima koji podržavaju borbu protiv raka grlića materice.\nRak grlića materice, već deceniju, predstavlja ozbiljan javnozdravstveni problem u Srbiji. Svake godine se u našoj zemlji u proseku registruje oko 1.250 novoobolelih žena od raka grlića materice, dok približno 500 žena izgubi život od te vrste raka, za koju sa sigurnošću znamo da pripada grupi najpreventabilnijih. Naročito zabrinjava činjenica da se Srbija i dalje nalazi u grupi evropskih zemalja sa najvišim stopama oboljevanja i umiranja od raka grlića materice - na četvrtom mestu, posle Rumunije, Litvanije i Bugarske. Po umiranju od te lokalizacije raka u ženskom delu stanovništva, naša zemlja se nalazi na drugom mestu u Evropi, odmah posle Rumunije.\nJedna od efikasnih mera prevencije raka grlića materice je imunizacija protiv humanog papiloma virusa. Intervencija je kažu lekari isplativa, pogotovo u zemljama gde su resursi ograničeni, učestalost HPV infekcije visoka, a obuhvat preventivnim pregledima nizak. Vakcina je u primeni od 2006. godine (SAD), ali imunizacija ne isključuje potrebu za obavljanjem preventivnih pregleda, budući da postojeće vakcine ne štite od svih tipova HPV. Važno je znati da se skoro svaki slučaj raka grlića materice može sprečiti. Dobro organizovani skrining programi mogu da spreče i do 80% slučajeva raka grlića materice, poruka je lekara.\nRedovnim ginekološkim pregledom, najmanje jednom godišnje, rak grlića materice može se na vreme otkriti, kada je u potpunosti izlečiv, poručuje i dr Vera Kovačević, ginekologije u Dispanzeru za žene Doma zdravlja Subotice.- Osim Papanikolau testa, koji pouzdano i rano otriva rak grlića materice i spada u sekundarne mere prevencije, postoji i primarna mera kojom se sprečava da uopšte dođe do nastanka ove maligne bolesti – vakcinacija dečaka i devojčica, međutim, ova mera ne postoji organizovano u Srbiji, ali je vakcina dostupna ukoliko roditelji žele da vakcinišu svoju decu - kaže dr Kovačević.\nOboljevanje od raka grlića materice u Vojvodini, pa i Srbiji je na drugom mestu po učestalosti kod žena, odmah posle raka dojke. Na 100.000 žena, oboli 24, što našu zemlju svrstava na 5. mesto u Evropi.


Usvojen plan rada IRB-a za ovu godinu - INFORMACIJA JE KAPITAL - Capital.ba\nUsvojen plan rada IRB-a za ovu godinu\n02. feb. 2017. 14:20 Objavljeno u FINANSIJE\nBANJALUKA, Vlada Republike Srpske usvojila je Plan rada Investiciono-razvojne banke /IRB/ Srpske za ovu godinu sa finansijskim planom i donijela Pravila plasmana sredstva po kreditnim linijama i zajmovima IRB-a.\nVlada je donijela i odluke o davanju saglasnosti Ministarstvu zdravlja i socijalne zaštite na Plan utroška sredstava, za period od 1. januara do 31. decembra 2016. godine, saopšteno je iz Biroa Vlade Republike Srpske za odnose sa javnošću.\nOdobrena sredstva doznačiće se Organizaciji amputiraca “UDAS” Republike Srpske, za realizaciju promocije i afirmacije pristupa zasnovanog na ljudskim pravima u rješavanju problema osoba sa invaliditetom, u iznosu od 60.000 KM.\nSavezu distrofičara Republike Srpske doznačiće se 18.000 KM, Savezu gluvih i nagluvih Republike Srpske 30.000 KM, Savezu slijepih Republike Srpske 32.500 KM, Savezu paraplegičara, oboljelih od dječije paralize i ostalih tjelesnih invalida Republike Srpske 32.500 KM.\nSavezu udruženja za pomoć mentalno nedovoljno razvijenim licima Republike Srpske doznačiće se 32.500 KM, a Savezu dobrovoljnih davalaca krvi Republike Srpske 26.000 KM.\nVlada Republike Srpske donijela je odluku o davanju saglasnosti na Plan rada i finansijski plan Fonda za zaštitu životne sredine i energetsku efikasnost Republike Srpske za period 1. januara do 31. decembra 2017. godine.\nVlada je donijela odluku o davanju saglasnosti na Program rada sa finansijskim planom Javne ustanove “Poljoprivredeni institut Republike Srpske” za 2017. godinu.Srna\nKljučne riječi: irb, plan rada, vazno, vlada rs\nIRB direktno dijeli zajmove preduzećima\nIRB se pokušava otarasiti firmi koje je pokupovala Vlada RS\nDžombić: Za mjesec ili dva procedura za izbor direktora IRB-a


Dačić:Plan Berlin plus ne sme postati izgovor da ostanemo u čekaonici EU – NovostiDana.rs\nDačić:Plan Berlin plus ne sme postati izgovor da ostanemo u čekaonici EU\nVršilac dužnosti premijera i ministar spoljnih poslova Srbije Ivica Dačić ocenio je da nemački plan za Zapadni Balkan Berlin plus, ne sme postati politički izgovor za EU da Srbiju „ostavi u svojoj čekaonici“.\nDačić je za „Novosti“ od srede kazao da treba pozdraviti najave iz Berlina, ali i da taj plan „ne sme postati naša nova fatamorgana“.\n„Bez jasne perspektive, ali i konkretne ekonomske koristi, teško da će zemlje regiona ostati na evropskom putu i sačuvati stabilnost. Proces pristupanja jeste složen i dugotrajan, i u najvećoj meri uslovljen politikom, ali svima je jasno da bez stabilnog Balkana nema ni stabilne i bezbedne Evrope“, ocenio je Dačić.\nNemački ministar spoljnih poslova Zigmar Gabrijel predstavio je ranije novi plan za Zapadni Balkan agendu „Berlin plus“ kao dodatni podsticaj Berlinskom procesu sa ciljem da se od regiona napravi atraktivan ekonomski prostor a lokalnom stanovništvu donese vidljivi boljitak.


Knežević pozvao Krivokapića da i on podrži inicijativu o nepovjerenju Vladi – DNP\nDNP će podržati svaku inicijativu koja bi rezultirala izglasavanjem nepovjerenja Vladi, i formiranjem nove Vlade bez DPS-a, koja bi pripremila i organizovala izbore implementirajući novo izborno zakonodavstvo. Pošto se radi o veoma ozbiljnoj inicijativi, pretpostavljam da je bazirana na već obezbijeđenoj podršci četrdeset jednog poslanika.\nS obzirom da opozicija ima 36 poslanika, kojima je juče i formalno upućena inicijativa Demokrata, moram primijetiti da nedostaje šest poslanika SDP-a u cilju obezbjeđivanja potrebne većine za izglasavanje nepovjerenja Vladi. Zbog toga smatram veoma značajnim da ovu inicijativu podrži Ranko Krivokapić, jer je to preduslov za njen uspjeh.\nU trenutku kad se vladajuća koalicija raspada po svim šavovima, a međusobne optužbe o korupciji, zloupotrebi službenog položaja i sumnjivim privatizacionim aranžmanima kucaju na vrata državnog tužioca, potpuno je logično da Krivokapić pokrene inicijativu o nepovjerenju Vladi.\nUkoliko predsjednik SDP-a, uprkos svim ozbiljnim optužbama koje ovih dana upućuje premijeru, odluči da u Đukanovićevoj Vladi dočeka proljeće, onda je ova, i svaka druga inicijativa o nepovjerenju Vladi, izlišna, i rezultiraće samo pozicioniranjem i snaženjem Đukanovića.\nZato javno pozivam Ranka Krivokapića da odgovori crnogorskoj javnosti da li će podržati inicijativu o nepovjerenju Vladi, ili će nastaviti s medijskim vesternom u kojem svi pucaju, a niko ne želi da pogodi cilj. Njegov odgovor će u značajnom razriješiti misteriju da li u ovom koalicionom vesternu Krivokapić ima dvojnike za opasnije scene.\nIako i dalje mislim da je jedini izlaz iz ovog institucionalnog lavirinta održavanje protesta 27. septembra, spreman sam podržati svaku smislenu inicijativu, koja će imati ishodište u javnom definisanju opozicionih prioriteta. Zato ovu inicijativu i doživljam kao neodvojivu od odluke DF-a da u septembru otpočne proteste. Drugim riječima, neophodno je da se istinske opozicione snage nakon zvaničnih razgovora usaglase, i usvoje opozicioni memorandum, koji će podrazumijevati da svi podržimo inicijativu o nepovjerenju Vladi. Ali i da, u slučaju neuspjeha te inicijative, svi učestvujemo u najavljenim protestima.\nOpozicioni memorandum bi predstavljao jedinstven odgovor na aktuelna dešavanja u vladajućoj koaliciji, ali i jasno određenje prema opozicionim biračima, da nijedan od opozicionih subjekata neće praviti koalicione aranžmane ni s DPS-om ni s SDP-om. U tom pravcu sam spreman i zvanično uputiti ovako koncipiran Memorandum na izjašnjenje svim opozicionim subjektima, da bi u dogledno vrijeme, nakon njegovog usvajanja, krenuli u realizaciju proklamovanih ciljeva.\nUvjeren sam da je samo tako moguće stvoriti atmosferu opozicionog povjerenja u susret 27. septembru, ali i onemogućiti DPS i SDP da biraju poželjne opozicione partnere, i time amnestiraju sebe od odgovornosti za dvodecenijsko uništavanje Crne Gore.\nAdministrator DNP\t2015-08-08T12:46:54+02:00\tAugust 8th, 2015|